title: Uittamo

text:
Alueen pohjoisosissa, Puistomäen puoleisella reunalla on naapurikaupunginosien tapaan 1900-luvun alkuvuosikymmeninä rakennettuja omakotitaloja. 1960- ja 1970-luvuilla Uittamolle rakennettiin kerrostaloalueita, joiden kutsumanimet ovat "Vanha-Uittamo", "City-Uittamo" ja "Meri-Uittamo". Pitkäsalmen rannalla, entisen naulatehtaan tontilla on 1980-luvulla rakennettu Naularannan rivitaloalue.
Uittamolla toimii ala-asteen koulu, kuntosali ja päivittäistavarakauppa, joka sijaitsee "keskustan" pienessä liikekeskuksessa. Uittamolla on sijainnut myös aikoinaan suosittu Uittamon uimalaitos, josta alue on saanut nimensä. Uimalaitos lakkautettiin 1900-luvun puolivälissä, mutta Uittamon Kansanpuistossa sijaitseva tanssilava Uittamon Paviljonki on jatkanut toimintaansa. Jatkosodan aikana Uittamolla toimi yksi Turun kolmesta ilmatorjuntapatterista, jonka jäännökset (kutsumanimeltään "bunkkerit") ovat yhä nähtävissä. Myöhemmin toinen Turun Ilmatorjuntapatteriston kevyistä pattereista oli sijoitettuna Uittamoon vuoteen 1953 asti.


title: Tapio Luusua

text: Tapio Petteri Luusua (s. 4. elokuuta 1981 Pelkosenniemi) on entinen suomalainen freestyle-hiihtäjä.


title: Tapio Luusua

text: Hän on kumparelaskun hopeamitalisti sekä parikumpareiden pronssimitalisti Japanin Inawashirossa 2009 käydyistä freestylehiihdon maailmanmestaruuskilpailuista. Lisäksi hän on voittanut kaksi maailmancupin osakilpailua kumparelaskussa. Salt Lake Cityn olympialaisissa Luusua sijoittui viidenneksi. Luusua valittiin myös Torinon olympialaisiin, mutta hän joutui viime hetkellä jäämään kisoista pois selittämättömien päänsärkykohtausten vuoksi.


title: Tapio Luusua

text: Luusuan seura oli Pyhätunturin Slalom Seura. Luusua on 185 senttiä pitkä ja painaa 75 kiloa. Hänen valmentajanaan toimi Pekka Lehtikallio. Hän on opiskellut Lapin yliopistossa laskentatointa ja hänellä on tutkinto alalta.


title: Tapio Luusua

text: Luusua lopetti urheilu-uransa kauden 2009–2010 jälkeen.


title: 1349 (yhtye)

text: 1349 on norjalainen black metal -yhtye. Se sai alkunsa vuonna 1997, kun Alvheim-yhtye hajosi ja jotkut sen jäsenistä halusivat perustaa uuden yhtyeen. Yhtyeen nimi viittaa vuoteen 1349, jolloin musta surma levisi Norjaan. Yhtye on saanut paljon huomiota rumpali Frostin kautta, joka soittaa tunnetussa black metal -yhtyeessä Satyricon. 1349 on myös esittänyt Mayhemin kappaleen ”Buried by Time and Dust” debyyttilevyllään "Liberation".


title: Menachem Mendel Schneerson

text: Menachem Mendel Schneerson (18. huhtikuuta 1902 Mikolajiv, Ukraina – 12. kesäkuuta 1994) oli merkittävä ortodoksijuutalainen rabbi ja Chabad Lubavitch -järjestön seitsemäs ja viimeinen "rebbe" (henkinen johtaja). Schneerson tunnettiin lempinimellä The Rebbe.


title: Menachem Mendel Schneerson

text: Schneerson ilmoitti maailman olevan pelastuksen ja Messiaan ("Mashiach") tulon kynnyksellä ja monet hänen kannattajistaan juhlivat häntä hänen elinaikanaan kauan odotettuna juutalaisena Messiaana.


title: Pneumatologia

text: Pneumatologia (< , "henki" ) tarkoittaa kristinuskossa oppia Pyhästä Hengestä ja toisaalta sitä tutkivaa akateemisen teologian osa-aluetta. Akateeminen pneumatologia on osa dogmatiikkaa ja systemaattista teologiaa.


title: Pneumatologia

text: Filon Aleksandrialainen on pneumatologian perustanlaskijoita. Pneumatologiaa kehitti patristisella ajalla etenkin Augustinus. Pyhä Henki on "patris et filii copula", rakkauden side Isän ja Pojan mutta myös Jumalan ja uskovien välillä: kirkko on 'Pyhän Hengen temppeli'.


title: Pneumatologia

text: Katoliset korostavat Pyhän Hengen inspiroineen kirkon, joka kanonisoi Raamatun; protestantit korostavat Pyhän Hengen inspiroineen apostolit, jotka kirjoittivat Raamatun.


title: Shaolin

text: Shaolin () on chán-buddhalainen (zen) luostarialue Kiinan Henanin maakunnan Zhengzhoun prefektuuritason kaupungin Denfengin piirikuntatason kaupungissa, 13 kilometriä Denfengin keskuksesta luoteeseen.


title: Shaolin

text: Perimätiedon mukaan 500-luvulla elänyt, Intiasta muuttanut zenbuddhalainen munkki Bodhidharma saarnasi ja mietiskeli siellä. Hän kehitti keskeisen pohjan chán-buddhalaisuudelle. Shaolinin temppelissä harjoitetun näkemyksen keskeisenä voimaannuttavana hahmona on Kinnara-jumalatar. Luostari kasvoi erityisesti Sui- ja Tang-dynastioiden aikana. Rosvojen ja muiden vihollisten uhkaamina Shaolin-munkit kehittivät itsepuolustuslajeja, jotka nykyään tunnetaan Shaolin kungfuna. Shaolinin munkkien elämä on askeettista ja kurinalaista.


title: Shaolin

text: Vuonna 2010 luostari on lisättiin Denfengin "Taivaan ja maan keskuksen" historiallisten kohteiden osana Unescon maailmanperintölistalle.


title: Rotting Christ

text: Rotting Christ on kreikkalainen black metalia esittävä yhtye. Se perustettiin Ateenassa vuonna 1987.


title: Józef Rotblat

text: Sir Józef Rotblat (4. marraskuuta 1908 Varsova, Puola – 31. elokuuta 2005 Lontoo, Yhdistynyt kuningaskunta) oli puolalaissyntyinen, pitkään Britanniassa työskennellyt fyysikko. Vuonna 1995 Rotblat sai Nobelin rauhanpalkinnon yhdessä Pugwash Conferences on Science and World Affairs -organisaation kanssa ydinaseriisunnan edistämisestä.


title: Józef Rotblat

text: Rotblat valmistui Varsovan yliopistosta ja työskenteli yliopistossa ja muissa tieteellisissä instituutioissa vuoteen 1939 asti. Silloin hän sai työpaikan Liverpoolin yliopistosta. Vuonna 1944 hänet palkattiin Yhdysvaltoihin ydinpommin valmistamista tavoittelevaan Manhattan-projektiin. Kun hänelle selvisi, ettei Natsi-Saksa pystyisi valmistamaan vastaavaa pommia, hän erosi hankkeesta ja palasi Liverpooliin. Vuonna 1950 hän siirtyi Lontooseen harjoittamaan lääketieteellistä fysiikkaa.


title: Józef Rotblat

text: Rotblantista tuli yksi huomattavimmista ydinvarustelukisan arvostelijoista. Hän allekirjoitti Russellin–Einsteinin manifestin 1955 ja perusti Bertrand Russellin kanssa Pugwash-konferenssin 1957. Hän toimi kylmästä sodasta huolimatta lännen ja idän tieteilijöiden välisenä yhdyssiteenä. Hän ajatteli, että tieteilijöillä tulisi olla lääkärien Hippokrateen valaa vastaava moraalinen ohjeisto.


title: Master of Orion II

text: Master of Orion II: Battle at Antares ("MOO2") oli menestyksekkään "Master of Orion" -strategiapelin jatko-osa. Pelin kehitti edeltäjänsä tapaan Simtex ja MicroProse julkaisi pelin Windows 95 ja MS-DOS -versiot vuonna 1996. MOO2:sta julkaistiin myös versio Macintosh-laitteille vuonna 1997.


title: Master of Orion II

text: Suurimpina muutoksina edeltäjäänsä verrattuna saapuivat moninpeli ja johtajien lisääminen. Johtajille oli erikoisominaisuuksia, jotka vaikuttivat muun muassa planeetan tuotantoarvoihin tai aluksen ominaisuuksiin. Peli lisäsi myös kolme uutta rotua ja mahdollisuuden luoda omansa. Jokaisen rodun taipumus tutkia tiettyä tieteenhaaraa poistettiin, jotta tutkimus olisi enemmän yhdenmukaisempaa. Pelaajalle annettiin nyt myös säätää hallitsemiaan planeettoja yksityiskohtaisemmin, nyt pelaajalla oli käytännössä mahdollisuus päättää muun muassa jokaisen yksittäisen rakennuksen valmistumisesta. Osa näistä uudistuksista olivat lainattu suoraan Simtexin edellisestä pelistä, Master of Magicista.


title: Master of Orion II

text:
Vaikkakin MOO2 oli ilmestyessään välitön menestys, edellisen sarjan osan fanit ottivat pelin vastaan ristiriitaisin tuntein. Toiset pitivät lisääntyneistä pelimahdollisuuksista ja toiset taas suosivat alkuperäisen yksinkertaisempaa lähestymistapaa. Suurin osa pelaajista piti peliä kuitenkin onnistuneena jatko-osana.
Kyseinen peli on keskimmäinen kolmen pelin sarjasta. Master of Orion 3:sen kehitti Quicksilver Software- pelistudio ja sen julkaisi Infogrames 25 helmikuuta, 2003.


title: Michiko

text: Michiko, Japanin keisarinna, (syntyjään Michiko Shōda, 正田　美智子, "Shōda Michiko", s. 20. lokakuuta 1934 Tokio) on Japanin hallitsevan keisarin Akihiton puoliso. Hän on ensimmäinen ei-ylhäistä sukua oleva, joka on naitu keisarilliseen perheeseen. Michiko oli aiemmin kruununprinsessa ja myöhemmin keisarinna, ja hänestä on tullut kautta aikain näkyvin ja matkustanein keisarinna Japanin historiassa.


title: Michiko

text: Michiko ja Akihito vihittiin 10. huhtikuuta 1959. Keisaripari heistä tuli keisari Hirohiton 7. tammikuuta 1989 tapahtuneen kuoleman jälkeen.


title: Michiko

text: Keisarinnan sanotaan olevan suomalaisen musiikin ja Muumien ystävä. Hän on myös soittanut pianoa ja esiintynyt valikoiduille vieraillensa.


title: Michiko

text: Akihitolla ja Michikolla on kolme lasta:


title: Uusinta Ensemble

text: Uusinta Ensemble on suomalainen kamariyhtye, joka on keskittynyt nykymusiikin esittämiseen. Vuoteen 2013 saakka yhtye tunnettiin nimellä ”Uusinta-kamariyhtye”, englanniksi "Uusinta Chamber Ensemble".


title: Uusinta Ensemble

text:
Uusinta perustettiin vuonna 1998 säveltäjä Osmo Tapio Räihälän aloitteesta, ja alkuvaiheessa sen jäsenistössä oli poikkeuksellisen runsaasti säveltäjiä, kuten Max Savikangas, Riikka Talvitie, Kimmo Leppälä ja Lauri Toivio.
Yhtye on kantaesittänyt runsaasti suomalaisten ja Pohjoismaiden säveltäjien musiikkia. Viime vuosina sen ohjelmisto on laajentunut jatkuvasti, mihin on vaikuttanut sen yhteistyö eri kansainvälisten toimijoiden ja festivaalien kanssa. Kotimaan lisäksi Uusinta Ensemble on esiintynyt Ranskassa, Espanjassa, Tanskassa, Norjassa, Ruotsissa, Saksassa, Virossa, Itävallassa ja Yhdysvalloissa. Yhtyeen New Yorkin debyytti huhtikuussa 2014 oli laajasti huomattu arvostelumenestys. Uusinta Ensemble julkaisi ensimmäisen levynsä, "at the edge of timen" vuonna 2004. Yhtyeen nykyiset jäsenet ovat eturivin nuoren polven suomalaisia muusikoita. Uusinta Ensemblen taiteellisena johtajana toimii säveltäjä Perttu Haapanen.


title: Uusinta Ensemble

text: Uusinta Ensemblen sisällä toimii vakiintuneena kokoonpanona Uusinta-jousikvartetti. Uusinta Ensemble on tehnyt yhteisesiintymisiä mm. Helsingin kamarikuoron, ranskalaisen Ensemble Alephin, saksalaisen ensemble adapterin ja espanjalaisen Ensemble Espai Sonorin kanssa.


title: Uusinta Ensemble

text: Uusinta Ensemble on kantaesittänyt mm. Oscar Bianchin Kimmo Hakolan, Osmo Tapio Räihälän, Olli Koskelinin, Veli-Matti Puumalan, Sebastian Fagerlundin ja Max Savinkankaan musiikkia. Kaudella 2009-2010 yhtye oli mukana EU:n tukemassa -projektissare:new -projekti Suomalaisen musiikin tiedotuskeskuksen sivuilla, jolla promotoitiin eurooppalaista nykymusiikkia useissa Euroopan maissa. Hankkeeseen osallistui Suomesta Uusinta Ensemblen lisäksi Lapin kamariorkesteri. Uusinta Ensemble juhli syyskaudella 2009 toimintansa 10. vuotta. Helsingin Musiikkitalossa syksyllä 2011 alkanut Klang-nykymusiikkisarja sai alkunsa Uusinta Ensemblen piiristä.


title: Uusinta Ensemble

text: Uusinta Ensemblen yhteydessä toimi aiemmin myös taidemusiikin julkaisemiseen keskittynyt Uusinta Kustannusosakeyhtiö, joka sittemmin on eriytetty yhtyeen toiminnasta.


title: Master of Magic

text: Master of Magic ("MoM") on vuoropohjainen fantasiastrategiapeli. Pelin kehitti Steve Barcian luotsaama Simtex, jonka käsialaa olivat myös kaksi ensimmäistä Master of Orion -peliä.


title: Master of Magic

text: Pelissä on monia samanlaisuuksia alkuperäisen Civilizationin kanssa, vaikkakin se käsittelee maailmaa, jossa taikuus on arkipäivää. Pelissä on kaksi toisiinsa yhdistynyttä maailmaa, valoisa maa ja tummasävytteinen "Myrror".


title: Master of Magic

text: Uudelleenpelattavuudeltaan peli on omaa luokkaansa, kuten myös pahoista peliin jääneistä ohjelmointivirheistä. Huolimatta tästä, fanit eivät hyläneet peliä. Peli oli omiaan näyttäessään tietä tuleville vuoropohjaisille fantasiastrategiapeleille. Huhut jatko-osasta elävät yhä.


title: Master of Magic

text: MoM liittyy vain löyhästi Simtexin Master of Orion -pelisarjaan. Master of Orionin muurahaismainen Klackon-rotu on yksi valittavista vaihtoehdoista ja pelin esittelemä idea kehittyvistä sankareista löysi tiensä Master of Orion II:een.


title: Gustav Jaenecke

text: Gustav Jaenecke (22. toukokuuta 1908 Berliini – 30. toukokuuta 1985 Bonn) oli saksalainen jääkiekkoilija ja tennispelaaja. Hän pelasi 1923–1945 Berlin Schlittschuhclubissa ja kävi vuonna 1944 pelaamassa myös SC Brandenburg Berlinissä. Jaenecke muutti 1945 Garmisch-Partenkircheniin ja siirtyi SC Reisensee -joukkueeseen. Hän lopetti pelaajauransa vuonna 1951.


title: Gustav Jaenecke

text: Jaenecke voitti urallaan 15 Saksan jääkiekkomestaruutta: Berlin Schlittschuhclubissa 1924–1926, 1928–1933, 1936 ja 1937, SC Brandenburgissa 1944 ja SC Reisenseessä 1947, 1948 ja 1950. Saksan jääkiekkomaajoukkueessa Jaenecke pelasi 1928–1939. Hän oli mukana voittamassa olympiapronssia 1932 olympiakisoissa.


title: Gustav Jaenecke

text: Jaenecke pelasi jääkiekkouransa ohella myös tennistä. Hän voitti tenniksen Saksan-mestaruuden vuonna 1932 ja edusti Saksaa viidesti Davis Cupissa.


title: Gustav Jaenecke

text: Jaenecke oli naimisissa tennistähti Gottfried von Crammin entisen puolison Elisabeth "Lisa" von Dobeneckin kanssa. Myöhemmin he erosivat ja Lisa meni naimisiin Wolfgang Ammanin kanssa.


title: Myllyoja

text: Myllyoja voi tarkoittaa:


title: Marttila (täsmennyssivu)

text: Marttila voi tarkoittaa seuraavia:


title: Dindo Yogo

text: Théodore "Djangi" Dindo Yogo (30. joulukuuta 1955, Lokutu – 23. elokuuta 2000) oli kinshasankongolainen laulaja ja laulunkirjoittaja. Hän aloitti uransa yhtyeessä Orchestre Macchi 1970-luvun alussa. Myöhemmin hän toimi laulajana yhtyeessä Zaïko Langa Langa. Vuonna 1991 Yogo erosi Zaïko Langa Langasta ja aloitti soolouran. Sooloura jatkui siihen asti, kun Dindo Yogo kuoli sydänkohtaukseen vuonna 2000.


title: NVA

text: NVA voi tarkoittaa ainakin seuraavia asioita:


title: Syndicate

text: Syndicate on Bullfrog Productionsin kehittämä ja Electronic Artsin julkaisema taktinen ammuntapeli. Peli kehitettiin Peter Molyneux’n johdolla MS-DOS:lle ja Amigalle vuonna 1993, ja kahtena seuraavana vuonna tehtiin pelin menestyksen myötä käännöksiä muille laitteille. "Syndicate" on samannimisen pelisarjan ensimmäinen peli. Pelille julkaistiin myös "American Revolt" -lisälevy.


title: Syndicate

text: Pelin ulkoasu on kytköksissä kyberpunk-teemaiseen maailmaan, joka ottaa laajalti vaikutteita "Akira"- ja "Blade Runner" -elokuvista. Maailmaa pyörittävät suuret monikansalliset yhtiöt, syndikaatit. Pelaaja asetetaan pienen monikansallisen yhtiön johtajaksi lopullisena tavoitteena maailmanherruus.


title: Syndicate

text: Pelimekaniikka muodostuu neljän kyborgiagentin (tai muokkaamattomien ihmisten) muodostaman ryhmän ohjaamisesta, tavoitteena läpäistä pelin sanelemat tehtävät. Yleensä tehtävien teemat pyörivät kilpailevien ryhmittymien toiminnan vahingoittamisen ympärillä.


title: Syndicate

text: Pelaaja joutuu myös keräämään varoja rahoittaakseen aseistukseen ja kyborgi-implanttien kehitystyön, pelissä tämä tapahtuu verottamalla hallitsemiaan alueita. Toisin kuin muutamat aikansa pelit, jotka rankaisevat viattomien siviilien vahingoittamisesta tai palkitsevat väkivaltaisista teoista, Syndicate jättää vain moraalisen vastuun pelaajan itsensä harteille. Pelille julkaistiin jatko-osa "Syndicate Wars" vuonna 1996. Helmikuussa 2012 "Syndicatesta" julkaistiin uusi versio.


title: Cappuccino

text: Cappuccino [] on juoma, jossa espressokahviin on lisätty kuumaa maitoa ja maitovaahtoa. Cappuccino on vakiinnuttanut asemansa länsimaisissa kahviloissa suosittuna kahvijuomana. Perinteinen cappuccinon määritelmä on kolmasosa espressoa, kolmasosa kuumaa maitoa ja kolmasosa maitovaahtoa.


title: Cappuccino

text: Maito vaahdotetaan espressokoneen kyljessä olevalla höyryputkella. Maitoa höyrytettäessa barista yrittää saada aikaiseksi mikrovaahtoa. Hyvällä mikrovaahdolla taitava barista voi luoda latte-artia. Mikrovaahto on rakenteeltaan silkkipintaista, hyvin juoksevaa, pienen pieniä ilmakuplia sisältävä neste. Höyrytettäessä maidon proteiinit denaturoituvat ja osaltaan luovat vaahtokuplia. Höyrytetyn maidon ja mikrovaahdon maku on makeampi kuin esimerkiksi sauvasekoittimella luodun vaahdon. Tämä johtuu höyrytyksen johdosta tapahtuneisiin muutoksiin maidon rakenteessa.


title: Cappuccino

text: Cappuccinon ei tule olla pinnaltaan täysin valkoista, vaan cremaa pitää näkyä laidoilla. SCAA:n baristamestaruuskilpailujen tuomarin käsikirjan mukaan: "Maun pitää olla tasapainoinen, maidon makeuden ja espresson perustan luoma harmonia. Juoma ei saa olla liian maitoinen, espresson maun tulee olla selkeästi erottuva".


title: Cappuccino

text: Cappuccino tarjoillaan posliinikupista sekä esteettisistä että käytännöllisistä syistä. Posliinikuppi säilyttää lämmön paremmin kuin esimerkiksi pahvinen kertakäyttökuppi. Juoman päällä oleva mikrovaahto toimii eristeenä ja pitää juoman pidempään lämpimänä. Hyvä cappuccinokuppi on pyöreäpohjainen ja ylöspäin levenevä. Tällöin vaahdotettu maito pyörähtää ideaalisesti kahvin sekaan ja sekoittuu siihen hyvin. Ylöspäin levenevä reuna helpottaa myös cappuccinon pintaan maitovaahdolla tehtävää kuviointia, latte-arttia.


title: Cappuccino

text: Kotimaassaan Italiassa cappuccinoa nautitaan vain aamupäivisin, esimerkiksi voisarven kera.


title: Cappuccino

text: Kaupoissa on saatavilla myös valmispusseihin tai rasioihin pakattua cappuccinojauhetta, joka sekoitetaan kuumaan (yleensä noin 80 °C) veteen.


title: Cappuccino

text: Sana 'cappuccino' tarkoittaa kapusiiniveljeskuntalaista () ja yleisen uskomuksen mukaan juoma on nimetty näin, koska veljeskunnan käyttämä ruskea kaapu on juoman värinen.


title: Juliette Gréco

text: Juliette Gréco (s. 7. helmikuuta 1927 Montpellier, Ranska) on ranskalainen chanson-laulaja ja näyttelijä. Hän oli toisen maailmansodan jälkeisessä Ranskassa vaikuttaneiden boheemien taiteilijajoukkojen tähti. Monet Saint-Germain-des-Prés’n älyköt, kuten Jean-Paul Sartre ja Boris Vian, pitivät häntä muusanaan. Greco rakastui Miles Davisiin tämän käydessä Pariisissa vuonna 1949 ja he melkein menivät naimisiin.


title: Juliette Gréco

text: Greco on konsertoinut Suomessa useita kertoja, muun muassa 77-vuotiaana keväällä 2004.


title: Juliette Gréco

text: Juliette Gréco syntyi Montpellier’ssa korsikalaiselle isälle ja äidille, joka oli aktiivisena Ranskan vastarintaliikkeessä Hérault’n departementissa Etelä-Ranskassa. Grécon isovanhemmat hänen äitinsä puolelta kasvattivat hänet. Gréco itse liittyi vastarintaliikkeeseen ja joutui Gestapon kiinniottamaksi siskonsa kanssa ollessaan 16-vuotias.


title: Juliette Gréco

text: Gréco oli vangittuna Fresnes’n vankilassa useiden kuukausien ajan. Päästessään vapaaksi hän käveli 12 kilometriä takaisin Pariisiin.


title: Piraijat

text: Piraijat (Serrasalmidae) on Etelä-Amerikan Atlanttiin laskevissa joissa elävä kaikkiruokainen kalaheimo. Piraijat luetaan tetrakalojen lahkoon Characiformes, ja aiemmin niitä pidettiin tetrojen heimon (Characidae) alaheimona (Serrasalminae). Nimellä "piraijat" on suomalaisessa kalanimistössä viitattu yhtäältä koko Serrasalmidae-heimoon (alaheimoon), toisaalta nimellä on yleisemmin ja etenkin muissa kielissä viitattu ahtaammassa mielessä vain viiteen lihanahneeseen sukuun "Catoprion, Pristobrycon, Pygocentrus, Pygopristis" ja "Serrasalmus" (tribus Piranha), joiden lisäksi heimossa on 13 muutakin sukua, muun muassa kasvisravintoa suosivat "Colossoma" ja "Myleus". Yhteensä heimoon kuuluu noin 90 lajia.


title: Piraijat

text: Lihaa syövistä lajeista kuuluisin on punapiraija ("Pygocentrus nattereri").


title: Jähmettyminen

text: Jähmettyminen on nesteen muuttuminen kiinteään olomuotoon. Sen erikoistapaus "jäätyminen" tarkoittaa nestemäisen veden muuttumista kiinteäksi. Jähmettyminen on sulamisen vastakohta.


title: Jähmettyminen

text: Aineen jähmettyessä vapautuu lämpöenergiaa sulamislämmön määrittelemän verran. Jähmettymisessä aineen lämpötila ei muutu. Alijäähtymisellä tarkoitetaan tilannetta, jossa neste pysyy nestemäisenä, vaikka sen lämpötila laskee alle jähmettymispisteen.


title: Jähmettyminen

text: Muista alkuaineista poiketen helium ei jähmety pelkkää lämpötilaa alentamalla edes absoluuttisen nollapisteen tuntumassa, vaan sen jähmettämiseen tarvitaan alhaisen lämpötilan lisäksi painetta.


title: Pittsburgh Steelers

text: Pittsburgh Steelers on Yhdysvalloissa NFL:ssa pelaava amerikkalaisen jalkapallon seura. Se pelaa American Football Conferencessa pohjoisessa divisioonassa. Seuran kotipaikka on Pittsburgh, Pennsylvania ja kotikenttä Heinz Field. Joukkue on pelannut NFL:n loppuottelussa Super Bowlissa kahdeksan kertaa ja voittanut kuudesti (kausilla 1974, 1975, 1978, 1979, 2005 ja 2008), mikä on NFL:n ennätys. Viiteen mestaruuteen ovat pystyneet San Francisco 49ers, Dallas Cowboys sekä New England Patriots.


title: Pittsburgh Steelers

text: Pittsburghin kaupungin ammattilaisurheilujoukkueet käyttävät mustaa ja keltaista väreinään, ja niin myös Steelers historiansa alusta asti. Steelers nimi viittaa Pittsburghiin rautakaupunkina. Alunperin nimi oli Pirates, mutta välttääkseen sekaannuksen kaupunkin Baseball-joukkueeseen, Pittsburgh Piratesiin, joukkue vaihtoi nimensä Steelerssiin. Steelersin logo on pysynyt muuttumattomana koko sen historiansa ajan. Nykyinen peliasu esiteltiin vuonna 1968 ja siihen on sen jälkeen tehty vain marginaalisen pieniä muutoksia.


title: Pittsburgh Steelers

text:
Kaudella 2017 Steelers pitää peliasuissaan oikean rinnan kohdalla muistomerkkiä seuran pitkäaikaisen omistajan ja puheenjohtajan Dan Rooneyn kunniaksi. Rooney menehtyi 13. huhtikuuta 2017.
Koko yli 80-vuotisen historian aikana Steelerssillä on ollut 16 päävalmentajaa, joista kymmenen vietti koko NFL-päävalmennusuransa Steelerssissä. Joe Bach valmensi Steelerssiä kahteen otteeseen ja Walt Kiesling kolmeen otteeseen. Toisen maailmansodan seurauksena Steelers jakoi joukkueen vuonna 1943 Philadelphia Eaglesin ja vuonna 1944 Chicago Bearsin kanssa. Kiesling jakoi tällöin valmennusvastuun Greasy Nealen sekä Phil Handlerin kanssa. Steelers on tunnettu kärsivällisyydestään päävalmentajia kohtaan. Viimeisimmät valmentajapotkut Steelers on antanut vuonna 1968 Bill Austinille ja kaudesta 1969 alkaen Steelerssiä on päävalmentanut vain 3 eri päävalmentajaa.


title: Sulaminen

text: Sulaminen on kiinteän olomuodon muuttumista nesteeksi. Sulaminen on jähmettymisen vastakohta. Lämpötilaa, jossa aine sulaa kutsutaan sulamispisteeksi.


title: Sulaminen

text: Aineen sulattamiseen tarvitaan lämpöenergiaa sulamislämmön määrittelemän verran, reaktio on siis endoterminen. Puhtaan aineen sulaessa lämpötila aineessa ei muutu. Epäpuhdas aine on täysin kiinteää soliduslämpötilan alapuolella ja täysin sulaa likviduslämpötilan yläpuolella. Näiden välillä sula ja kiinteä esiintyvät saman aikaisesti.


title: Seattle Seahawks

text: Seattle Seahawks on Yhdysvalloissa NFL:ssa pelaava amerikkalaisen jalkapallon seura. Se pelaa National Football Conferencen läntisessä divisioonassa, NFC Westissä. Seuran kotipaikka on Seattle, Washington. Joukkue liittyi NFL:ään vuonna 1976.


title: Seattle Seahawks

text: Seahawks voitti helmikuussa 2014 Super Bowlin. Joukkue kukisti ottelussa Denver Broncosin murskaavasti pistein 43–8. Seahawks ei ollut aiemmin voittanut NFL:n mestaruutta.


title: Caffè latte

text: Caffè latte () on kahvijuoma, jossa käytetään noin neljännes espressoa ja kolme neljännestä vaahdotettua maitoa. Kuuma espresso (noin 7 cl) kaadetaan lasin pohjalle, jonka päälle kaadetaan höyryllä vaahdotettua maitoa (noin kaksi desilitraa).


title: Caffè latte

text: Caffè latte on tapana juoda korkeista laseista. Myös muut erilaiset latte-johdannaiset makukahvit juodaan korkeista laseista. Pinnalla on lähes poikkeuksetta maitovaahtoa.


title: Caffè latte

text: Sana "latte" on italiaa ja tarkoittaa maitoa. Englanninkielisissä maissa lattella viitataan kahveihin, joiden tekemiseen on käytetty kuumaa maitoa. Italiassa näitä kutsutaan nimellä "caffè e latte" tai yleisemmin "caffellatte", joka tarkoittaa "kahvia ja maitoa". Ranskassa café au lait on vastaava mutta ei sama asia.


title: Caffè latte

text: Vielä 1980-luvulla, jos Italiassa tilasi latten, sai lasin maitoa. Termi latte on muualla maailmassa yleistynyt tarkoittamaan caffè lattea.


title: Bullfrog Productions

text:
Bullfrog Productions oli brittiläinen pelitalo, jonka perustivat Peter Molyneux ja Les Edgar Guildfordissa vuonna 1987.
Molyneux ja Edgar olivat aiemmin tehneet tietokantaohjelmiston ja päättivät siirtyä tekemään pelejä ja aloittivat kääntämällä "Druid II:n" Amigalle.


title: Bullfrog Productions

text: Bullfrogin ensimmäinen peli oli tuntemattomaksi jäänyt Bullfrogin itse Amigalle julkaisema "Adrum" vuodelta 1987. Seuraavana vuonna Amigalle ja Atari ST:lle ilmestyi räiskintäpeli "Fusion", joka ei saanut erityisen hyvää vastaanottoa. Sen sijaan vuoden 1988 "Populous" nosti Bullfrogin heti kuuluisaksi nimeksi. Peli oli ensimmäinen jumalpeli-genren edustaja. Siinä pelaaja taisteli toista jumalaa vastaan opastaen omaa kansaansa ja tehden ihmeitä. Seuraava peli oli "Flood" (1990), omaperäinen tasohyppely, joka sai hyvin myönteiset arviot alan lehdistössä. Peli oli kuitenkin luonteeltaan ehkä hieman liiankin omituinen saadakseen suurempaa suosiota, eikä sitä käännetty Amigalta ja ST:ltä muille laitteille. Samana vuonna ilmestyi "Powermonger", joka oli Populouksen kuvakulmasta kuvattu reaaliaikainen sotapeli. Siinä pelimaailma oli tehty hämmästyttävän yksityiskohtaisesti ja esimerkiksi kaikkien ruudulla näkyvien hahmojen iän ja ammatin pystyi tarkistamaan. Peli sai monilta tahoilta ylistystä, mutta ei miellyttänyt kaikkia arvostelijoita. Vuonna 1992 ilmestyi "", joka oli ensimmäisen Populouksen rajusti laajennettu versio. Se sai erittäin hyvän vastaanoton.


title: Bullfrog Productions

text: Vuoden 1993 "Syndicate" oli tulevaisuuteen sijoittunut isometrisestä näkökulmasta kuvattu räiskintäpeli, jossa ohjattiin neljää kyborgia. Siitä tuli jatko-osineen erittäin suosittu. Samoin seuraava peli, huvipuiston rakenteluun keskittyvä "Theme Park", oli menestys. Se jäi Bullfrogin viimeiseksi Amiga-peliksi ("Populous II" oli viimeinen ST-peli). Lentävää taikamattoa kyytiläisen näkökulmasta simuloiva "Magic Carpet" (1994) sekä futuristista kilpa-ajoa tarjonnut "Hi-Octane" jatkoivat hyvin menestyneiden pelien sarjaa. Seuraavana vuonna "Magic Carpet" sai myös jatko-osan. Vuoden 1997 "Dungeon Keeper" kuuluu niihin Peter Molyneux’n peleihin, joiden ympärillä hänen katsotaan luoneen ylimitoitettuja odotuksia. Aivan huonoja arvosteluja sekään ei kuitenkaan alan toimittajilta saanut.


title: Bullfrog Productions

text: Pelit julkaissut Electronic Arts osti Bullfrogin vuonna 1995. Molyneux’sta oli tullut Electronic Artsin varapuheenjohtaja ja konsultti vuonna 1994, kun EA oli hankkinut huomattavan osan Bullfrogin osakkeista. Molyneux jätti Bullfrogin elokuussa 1997 perustaakseen uuden pelitalonsa, Lionhead Studiosin. Ensimmäinen Molyneux’n lähdön jälkeen julkaistu peli oli vuonna 1998 ilmestynyt "", joka sai peliarvostelijoilta sekalaisia arvosteluja. Viimeiset Bullfrogin nimeä kantaneet pelit julkaistiin vuonna 2001.


title: Hernán Crespo

text: Hernán Jorge Crespo (s. 5. heinäkuuta 1975 Florida, Buenos Airesin maakunta, Argentiina) on argentiinalainen jalkapalloilija, joka pelasi hyökkääjänä italialaisessa Parmassa. Crespon lempinimi on "Valdanito" eli "pikku-Valdano" hyökkääjä Jorge Valdanon mukaan.


title: Hernán Crespo

text: Crespo on Pelén laatimalla FIFA 100 -listalla maailman parhaista jalkapalloilijoista.


title: Hernán Crespo

text: Crespo debytoi vuonna 1993 River Platessa, missä hän teki 25 ottelussa 13 maalia ja voitti syysmestaruuden ("Apertura"), kuten myös vuosina 1994 ja 1996. Vuonna 1996 hän voitti River Platen riveissä Copa Libertadoresin. Elokuussa 1996 Crespo voitti Argentiinan joukkueessa hopeaa Atlantan olympialaisissa ja siirtyi Italiaan Parmaan. Parmassa Crespo voitti vuonna 1999 sekä Italian cupin että UEFA Cupin. Vuonna 2000 hän siirtyi 35 miljoonan punnan siirtosummalla Lazioon, missä teki ensimmäisellä kaudellaan 26 maalia. Syyskuussa 2002 hän siirtyi 40 miljoonalla punnalla Internazionaleen.


title: Hernán Crespo

text: Chelsean kanssa Crespo teki sopimuksen elokuussa 2003. Hän ei saanut joukkueessa kovinkaan paljon peliaikaa ja 2004 José Mourinhon tultua joukkueen manageriksi hän siirtyi vuodeksi lainalle Milaniin. Eräs Crespon muistettavimmista suorituksista Milanissa olivat kaksi maalia Mestarien liigan loppuottelussa Liverpoolia vastaan, vaikka Milan lopulta hävisikin ottelun.


title: Hernán Crespo

text: Kaudeksi 2005–2006 Crespo siirtyi takaisin Chelseaan ja sittemmin vakiinnutti paikkansa Valioliigan mestaruuden voittaneessa joukkueessa. Crespon itsensä mukaan hän ei kuitenkaan sopeutunut kenttien ulkopuoliseen elämään Englannissa niin hyvin kuin Italiassa ja niinpä hän palasi Interin paitaan kahden vuoden lainasopimuksella kesällä 2006. Chelsea vapautti Crespon kesällä 2008 ja hän teki Interin kanssa vuoteen 2010 ulottuvan sopimuksen.


title: Hernán Crespo

text: Kaudella 2007–2008 Crespon peliaika Interissä väheni ja miehen jatko sinimustissa on epävarmaa, sillä Interin käskyttäjäksi kesällä 2008 siirtynyt Mourinho ei muun muassa nimennyt Crespoa lainkaan Mestarien liigaan osallistuvaan joukkueeseen.


title: Hernán Crespo

text:
Tammikuussa 2010 Crespo palasi takaisin vanhaan seuraansa Parmaan edustettuaan kesästä 2009 lähtien Genoaa.
Vuonna 2012 hänen pelaajauransa päättyi, ja hän suunnitteli valmentamista.


title: Hernán Crespo

text: Argentiinan maajoukkueessa Crespo on pelannut vuodesta 1995 lähtien 64 ottelua ja tehnyt 35 maalia. Hän osallistui vuosien 1998, 2002 ja 2006 MM-kilpailuihin.


title: Patvinsuon kansallispuisto

text: Patvinsuon kansallispuisto on vuonna 1982 perustettu kansallispuisto, joka sijaitsee Lieksan ja Ilomantsin alueilla, Koitereen pohjoispuolella. Patvinsuon pinta-ala on 105 neliökilometriä, ja se onkin eteläisen Suomen laajin kansallispuisto ja merkittävä suoluonnon suojelu- ja tutkimusalue. Se on myös osa Pohjois-Karjalan biosfäärialuetta. Alueella on 80 kilometriä merkittyjä polkuja. Kansallispuisto sijaitsee sekä eteläisten, että pohjoisten suo- ja metsätyppien vaihettumisvyöhykkeellä. Suoalueet ovat alueelle leimaa-antavia. Puiston keskiosassa virtaa Nälämäpuro. Metsät ovat vanhoja. Puistossa sijaitsee myös kaksi järveä, isompi Suomunjärvi ja pienempi Iso Hietajärvi. Puiston opastuskeskus on Suomunjärven rannalla. Patvinsuon kansallispuisto on myös Unescon biosfäärialue. Puiston pinta-alasta on vettä yhdeksän neliökilometriä.


title: Patvinsuon kansallispuisto

text: Luonnonkaunis Suomunjärvi sijaitsee alueen koillisosassa. Se on yli 600 hehtaarin laajuinen, viisi kilometriä pitkä ja leveimmältä kohdaltaan neljä kilometriä leveä. Järvi on karu, puhdasvetinen ja hiekkarantainen. Hiekkarantoja sillä onkin peräti 24 kilometriä. Järven suurin syvyys on peräti 27 metriä. Suomunjärvi on kalaisa ja tunnettu muikustaan, joka kutee vasta joulukuussa. Järveä kiertävät retkeilypolut.


title: Patvinsuon kansallispuisto

text: Puiston pinta-alasta on yli puolet erilaisia soita. Suot ovat laajoja ja vetisiä. Puisto sijaitsee eteläisten keidassoiden ja pohjoisten aapasoiden vaihettumisvyöhykkeellä. Puiston keidassuot ovat enimmäkseen kermikeitaita. Aapasoilla on vaateliaampia kasvilajeja kuin keidassoilla, koska ne saavat alkukesällä ravinteitä ympäröiviltä kangassoilta. Laajojen soiden keskustat ovat rimpineva-aapoja ja kuivemmat reunaosat kalvakkanevaa. Keidassuon ja aapasuon välimuotojakin löytyy esimerkiksi Lahnasuon pohjoisosasta. Vaarojen rinteillä on myös pienehköjä rinnesoita. Suurimmat suot ovat Patvinsuo, Hulkkonen ja Lahnasuo.


title: Patvinsuon kansallispuisto

text: Alue on metsäkasvillisuuden vaihtumisvyöhykkeellä. Alueen metsät edustavat sekä Etelä-Suomen että Pohjanmaan-Kainuun metsätyyppejä. Metsien ikä vaihtelee. Puiston metsät ovat pääosin mäntyvaltaisia, kuivia kangasmetsiä. Vanhoja aarnimetsiä on puistossa noin 700 ha. Niitä on muun muassa kuusivaltaisella Autio- ja mäntyvaltaisella Hietavaaralla sekä Rauvunvaaralla ja Säästö-Maksimansaarella.


title: Patvinsuon kansallispuisto

text: Eläimistö on erämainen ja siihen kuuluu paljon suolla viihtyviä ja pohjoisia lajeja. Suurpedot elävät alueella. Karhun kanta on runsas ja susi, ilves ja ahmakin kuuluvat eläimistöön. Karhu esiintyy puiston logossakin. Pohjois-Karjalan majavakanta on saanut alkunsa puiston Nälämäpuroon vuonna 1945 istutetuista kanadanmajavista. Puiston majavakanta on nykyisin noin 20–30 majavaa ja niiden patoja on lähes joka purossa. Saukko esiintyy myös alueella. Linnustoon kuuluvat muun muassa kuikka, kaakkuri, laulujoutsen, metsähanhi, kurki, ampuhaukka, sinisuohaukka, kapustarinta, suokukko, pikkusieppo, idänuunilintu ja sinipyrstö. Petolinnut ja kanalinnut ovat yleisiä. Kalasääksiä pesii alueella useita pareja. Patvinsuolla näyttäytyi 17.–18. toukokuuta 2006 todellinen huippuharvinaisuus: idänturturikyyhky. Lintuja ja muita eläimiä voi tarkkailla myös lintutornista ja kahdelta lintulavalta: Patvinsuolla on Teretinniemen lintutorni, Lahnasuon laidassa ja Surkansuolla on lintulavat. Sienikunnasta alueella tavataan muun muassa harvinaisia kääpälajeja. Hyönteisistä alueella esiintyy muun muassa vanhojen kangasmetsien lajistoon kuuluvat korpikolva, liekohärkä, isokelokärsäkäs ja nahkuri sekä palaneissa metsissä viihtyvät lajit, kuten palolatikka, jotka ovat Suomessa vaarantuneita. Käävistä alueelta löytyy esimerkiksi harvinaiset kalkkikääpä, sitruunakääpä ja violettinuijakas.


title: Patvinsuon kansallispuisto

text: Patvinsuolla on suoritettu pitkään monipuolista tutkimustoimintaa. Siellä on muun muassa 1960-luvulla tutkittu Pohjois-Karjalan soiden syntyä ja kehitystä. Mittavana tutkimusprojektina on ollut Suomunjärven kalaston ja hydrologian tutkimus. Sitä on tehnyt Joensuun yliopiston Karjalan Tutkimuslaitos. Tutkimustyö tehtiin 1973–78 ja jatkuu vieläkin. Vuosittain on seurannan kohteena kalaston ja varsinkin muikkukannan vaihtelut koenuottausten avulla. Eri tutkijat ovat tutkineet vuosittain puiston kasvillisuutta, eläimistöä ja eliöstöä. Tutkimuksissa kansallispuiston alueelta on tavattu useita uhanalaisia kovakuoriais- ja kääpälajeja. Yksi tutkimuskohde on ollut vanhan metsän dynamiikka. Vuonna 1989 aloitettiin pystymetsien kulotuskokeilut. Niiden tarkoituksena on palauttaa metsien luonnontila tulenkäytön avulla. Kokeilu oli laatuaan ensimmäinen Euroopassa. Samalla on tutkittu poltetun metsän kovakuoriaslajiston ja kääpälajiston muutoksia. Patvinsuo on myös kuulunut pitkään kansainvälisiin vesi- ja rantalintujen suojeluohjelmiin (Project Mar ja Project Telma). Se kuuluu myös Convention of Wetland -sopimukseen, joka on kansainvälinen kosteikkojen suojeluohjelma. Kansallispuiston pohjoisosan Iso Hietajärvi on eräs Suomen neljästä ympäristön yhdennetyn seurannan tutkimusalueesta.


title: Patvinsuon kansallispuisto

text: Puistossa on metsän ennallistamisessa käytetty kulotusta vuodesta 1989 lähtien. Kulotuksessa on poltettu pieniä metsiköitä ja näin pyritty jäljittelemään salaman sytyttämää luonnonkuloa. Tarkoitus on palauttaa hakatut metsät luonnolliseen kiertokulkuun. Palaneissa metsissä viihtyvät muun muassa harvinaiset kovakuoriaiset, joille on luotu uusia elinympäristöjä. Alueella on myös tutkittu muun muassa poltettujen metsäsaarekkeiden lajistomuutoksia varsinkin kovakuoriaisten ja kääpälajien osalta.


title: Patvinsuon kansallispuisto

text: Suomunjärvelle saapuivat ensimmäiset asukkaat jo 1600-luvulla. Vanhin rakennus on 1900-luvun alussa rakennettu Kuikkaniemen savupirtti. Suomun metsänvartijan tila perustettiin 1860-luvulla. Tilan nykyiset rakennukset ovat pääosin 1940 - 50-luvuilta. Alueella on monia karsikkopuita muistoina menneiltä ajoilta. Tunnetuin on Suomun karsikkopuu 200 metriä luontotuvalta. Siinä olevat vanhimmat merkinnät ovat 1800-luvulta. Asukkaat ovat hyödyntäneet aluetta monipuolisesti. Siellä on kalastettu, metsästetty ja kaskettu metsiä. Karja on kulkenut metsälaitumilla ja soilta on niitetty suoheinää. Niiton jäljiltä on soilla merkkeinä useita pieleksen pohjia. Alueen metsiä on paitsi kaskettu myös käytetty hiilenpolttoon. Siitä on muistona Mäntypolun hiilimiilu. Tervanpolttoa harjoitettiin 1950-luvulle saakka. Suurin osa metsistä onkin entisiä talousmetsiä. Metsätalous laajeni alueella toisen maailmansodan jälkeen, jolloin puutavaraa hakattiin runsaimmin. Tällöin kansallispuiston alueella oli jopa kymmenen metsätyö- ja uittokämppää.


title: Patvinsuon kansallispuisto

text: Puistoa kiertävät autotiet ja sen läpi kulkee tie Suomunjärven eteläpuolitse ja sitä pitkin pääsee pistotietä Suomun Luontotuvalle. Merkittyjä retkeilypolkuja on 80 kilometriä, joista peräti 20 kilometriä on pitkostettu. Suosituin reitti on Suomunjärven kiertävä 15 kilometrin pituinen Suomunkierto. Patvinsuolla yhdistyvät Karjalan Kierros -retkeilyreitistön reitit Karhunpolku (138 km), Susitaival (90 km) ja Patvinpolku (80 km).


title: Patvinsuon kansallispuisto

text: Luontopolkuja on kolme: Patvinsuon luontopolut esittelevät sekametsän (Kuusipolku 3 km), erilaisten soiden (Lakkapolku 3,3 km) sekä kuivien kankaiden (Mäntypolku 4,5 km) kasvistoa ja linnustoa. Lintutorneja ja -lavoja on yhteensä kolme: Patvinsuolla on Teretinniemen lintutorni, Lahnasuon laidassa ja Surkansuolla on lintulavat. Keittokatoksia on kaksi, yhdeksän tulentekopaikkaa sekä kahdeksan telttailupaikkaa. Puiston reunoja kiertävillä teillä on viisi pysäköintipaikkaa. Surkanpurolla on asuntovaunualue.


title: Patvinsuon kansallispuisto

text: Suomun opastuskeskuksena on Suomun luontotupa, jossa on kesäisin opas. Luontotuvassa on yöpymismahdollisuus, rantasauna, veneitä ja kanootteja sekä kalastuslupien myyntiä.


title: Patvinsuon kansallispuisto

text: Kansallispuiston ja Metsähallituksen omistaman ja Rajavartioston käyttämän Hiienvaaran ampuma-alueen alueet leikkaavat toisensa osittain ja pääsy ampuma-alueelle on kielletty.


title: Shaun Wright-Phillips

text: Shaun Cameron Wright-Phillips (s. 25. lokakuuta 1981 Lontoo, Englanti) on englantilainen jalkapalloilija, joka pelasi laitahyökkääjänä. Hän edusti kotimaassaan Manchester Cityä, Chelseaa, ja Queens Park Rangersiä ja siirtyi uransa viime vuosiksi pelaamaan Yhdysvaltain Major League Socceriin. Hän on pelannut myös Englannin maajoukkueessa. Hän on entisen huippupelaajan Ian Wrightin ottopoika ja Bradley Wright-Phillipsin velipuoli, hänen sukujuurensa ovat peräisin Grenadalta ja Jamaikalta. Hän on tunnettu nopeudestaan, kovista laukauksistaan, upeista keskityksistään ja nopeista ratkaisuistaan.


title: Shaun Wright-Phillips

text: 15-vuotiaana Wright-Phillipsiä pidettiin liian pienikokoisena Nottingham Forestissa ja hän siirtyi Manchester Cityyn, jossa pelasi vuosina 1999–2005. Kaudella 2004–2005 hän teki 11 liigaosumaa. Hän pelasi Cityssä kuuden kauden aikana 153 liigaottelua, joissa teki 26 maalia. Heinäkuussa 2005 hän siirtyi 21 miljoonan punnan hinnalla Chelseaan viiden vuoden sopimuksella. 166 senttimetrin mittaista Wright-Phillipsiä käytettiin Chelseassa avauskaudella pääasiassa vaihtomiehenä. Hän pelasi Chelsean mestaruuteen päättyneellä kaudella kaikkiaan 27 valioliigaottelussa.


title: Shaun Wright-Phillips

text: Myös Valioliigakaudella 2006–2007 Wright-Phillips joutui tyytymään pääosin vaihtomiehen rooliin. Kauden loppupuolella Chelsean tuolloinen manageri José Mourinho peluutti laituria useammin, ja tulosta alkoi syntyä. Wright-Phillipsin ensimmäiset valioliigamaalit Chelsean paidassa näkivät päivänvalon kotiottelussa West Ham Unitedia vastaan, kun hän onnistui kahdesti maalinteossa. Sitä ennen hän oli tehnyt maaleja niin Mestarien liigassa kuin muissakin cup-kilpailuissa. Chelsea voitti molemmat kansalliset cup-kilpailut 2007 ja Wright-Phillips pelasi kaikissa Chelsean FA Cupin otteluissa sekä kolmessa liigacupin ottelussa, ei kuitenkaan finaalissa.


title: Shaun Wright-Phillips

text: Wright-Phillips oli useiden siirtohuhujen kohteena kesällä 2007. Englantilaislaiturin perässä olivat muun muassa Aston Villa, Tottenham ja West Ham. Wright-Phillips jäi lopulta Chelseaan. Valioliigakauden 2007–2008 käynnistyessä Wright-Phillips oli noussut Chelsean avauskokoonpanoon. Kausi alkoi hänen kannaltaan hyvin: hän jakoi maalisyöttöjä ja millintarkkoja keskityksiä. Mestarien liigassa hän pelasi viisi ottelua, viimeksi ensimmäisellä pudotuspelikierroksella, Chelsean matkalla hävinneeksi finalistiksi. Hän pelasi Liigacupin loppuottelussa, jonka Chelsea hävisi Tottenhamille, mutta sen jälkeen manageri Avram Grant ei enää valinnut häntä pelaavaan kokoonpanoon.


title: Shaun Wright-Phillips

text: Elokuussa 2008 Wright-Phillips palasi Manchester Cityyn nelivuotisella sopimuksella . Hän nousi nopeasti vakiokokoonpanoon ja pelasi kauden aikana 27 valioliigaottelua Cityn avauskokoonpanossa. Keväällä 2009 hän putosi usean ottelun ajaksi kokoonpanon ulkopuolelle. Seuraavalla kaudella hän mahtui avauskokoonpanoon 19 valioliigaottelussa ja tuli vaihdosta kentälle 11 kertaa. Kaudella 2010–2011 hän pääsi vain kaksi kertaa Cityn avauskokoonpanoon valioliigaotteluissa. Lisäksi hän tuli viidesti vaihtopelaajana kentälle. Eurooppa-liigassa hän sai enemmän peliaikaa. FA Cupissa hän pelasi kolmessa ottelussa, ei kuitenkaan Cityn voittoisassa loppuottelussa.


title: Shaun Wright-Phillips

text: Elokuussa 2011 Shaun Wright-Phillips teki sopimuksen lontoolaisseura Queens Park Rangersin kanssa. Hän pelasi kahden seuraavan kauden aikana Valioliigassa kaikkiaan 52 ottelua, joissa teki yhden maalin. Kaudella 2013–2014 hän pelasi mestaruussarjassa vain 11 ottelussa. Seuraavalla kaudella hän pääsi Valioliigassa kentälle neljässä ottelussa.


title: Shaun Wright-Phillips

text: Wright-Phillips siirtyi MLS:n New York Red Bullsiin vapaalla siirrolla kesällä 2015. Avauskaudellaan hän pelasi sarjassa 12 ottelua ja teki yhden maalin.


title: Shaun Wright-Phillips

text: Maajoukkuedebyyttinsä Wright-Phillips teki vuonna 2004 Ukrainaa vastaan tehden maalin heti avausottelussaan. Ensimmäisen arvokilpailujen karsintaottelunsa hän pelasi Azerbaidžania vastaan lokakuussa 2004. Vikkelä pallotaituri pelasi Englannin maajoukkueessa satunnaisesti. Syksyllä 2007 hän murtautui Englannin A-maajoukkueen avauskokoonpanoon viidessä EM-karsintaottelussa, joissa teki maalin Israelia ja Viroa vastaan. Ainoan arvoturnauksensa hän on pelannut MM-kilpailuissa 2010, jolloin hän tuli kolmessa ottelussa vaihtopelaajana kentälle. Viimeisimmän maaottelunsa hän pelasi saman vuoden lokakuussa. Kaikkiaan hän on pelannut 36 A-maaottelua, joissa hän on tehnyt kuusi maalia.


title: Alain Badiou

text: Alain Badiou (17. tammikuuta 1937 Rabat, Marokko) on ranskalainen vasemmistolainen filosofi ja poliittinen aktivisti. Hänen filosofiansa on saanut vaikutteita toisaalta matematiikasta ja toisaalta muun muassa Jacques Lacanin psykoanalyyttisista teorioista.


title: Alain Badiou

text: Badiou toimi 1960- ja 1970-luvulla aktiivisesti muun muassa maolaisissa ja muissa vasemmistolaisissa liikkeissä. Hän perusti vuonna 1985 johtamansa ryhmän, joka kutsuu itseään nimellä ”L'organisation politique”.


title: Alain Badiou

text: Badioun filosofinen pääteos on "L´être et l'évènement" (1988), jossa hän käsittelee olemassaolon mahdollisuuksia ja lainaa joukko-opin käsitteitä.


title: Alain Badiou

text: Vuonna 1993 Badiou julkaisi opiskelijoille suunnatun kirjan "Etiikka: Essee pahan tiedostamisesta", jossa käsitteli nykyaikaisen suvaitsevuusetiikan ongelmia. Kirjasta tuli hyvin suosittu Ranskassa.


title: Alain Badiou

text:
Teoksessa "Apostoli Paavali: Universalismin perustaja" (1997) Badiou käsittelee apostoli Paavalia ja määrittelee tämän vallankumoukselliseksi ajattelijaksi.
"Etiikassa" Badiou korostaa sitoutumisen tarvetta poliittisessa toiminnassa. Hänen mukaansa on hylättävä radikaalin toiseuden olemassaolo ja ymmärrettävä tämä myös suhteessa omaan subjektiviteettiin. Hän mukailee Lacanin ajatusta, jonka mukaan ihminen ei ole itsessään harmoninen kokonaisuus. Badioun mukaan etiikka on sekä partikulaarista että universaalia ja aidosti eettinen toiminta nousee sitoutumisesta. Slavoj Žižek on viitannut Badioun luomaan Tapahtuman käsitteeseen ("Événement") useasti. Molemmat näkevät Tapahtuman hetkenä, jossa subjekti muodostuu ja jolle uskollisuus leimaa subjektin olemista. Badioun filosofian poliittinen osa onkin nimenomaan Tapahtuman etsimistä, luomista ja sille avoimena pysymistä.


title: Atari Jaguar

text: Atari Jaguar oli Atarin marraskuussa julkaisema pelikonsoli. Konsoli oli kaupallinen pettymys, joka ajoi Atarin lopullisesti konsolivalmistajien markkinoilta.


title: Atari Jaguar

text: Teknisesti konsoli oli 16-bittisiin kilpailijoihinsa kuten Sega Mega Driveen ja SNES:iin nähden ylivoimainen. Hintakin oli kohtuullinen ja aluksi konsoli myikin hyvin. Sitä kuitenkin arvosteltiin huonoista peleistä ja niukasta valikoimasta. Pelikehittäjät syyttivät Jaguaria vaikeaksi alustaksi, joka osaltaan johtui laitteistossa olleista pahoista bugeista. Kuluttajat valittivat Jaguarin liiallisesta monimutkaisuudesta, sillä sen ohjaimessa oli yli 15 nappia. PlayStationin, Nintendo 64:n ja Sega Saturnin julkistukset olivat kituvan konsolin viimeinen naula arkkuun.


title: Atari Jaguar

text: Tässä vaiheessa Atari yritti viimeisenä keinonaan esittää Jaguarin olevan markkinoiden ainoa 64-bittinen konsoli. Laitteessa oli useita suorittimia, joista 64-bittisyys koski vain grafiikkapiiriä.


title: Atari Jaguar

text: Konsolille kehitettiin kaikkiaan vain kourallinen pelejä ja Atari lopetti tuen lopulta vuonna .


title: Philips 68070

text: Philips 68070 (SCC68070) oli Motorola 68000 -suorittimeen pohjautuva mikrokontrolleri. Sitä käytettiin Philipsin CD-i-multimediasoittimessa.


title: Philips 68070

text: Huolimatta nimestään se ei kuulu Motorolan 68000-suoritinperheeseen, eikä Motorola koskaan tuottanut 68070-suoritinta.


title: Philips 68070

text: Suoritin sisältää muistinhallintayksikön (MMU), DMA-ohjaimen, UART- ja I2C-sarjaväyläpiirit.


title: Philips 68070

text: Suoritinta valmisti Philips Semiconductors.


title: Donin kasakat

text: Donin kasakat ovat kasakoita, jotka elävät Don-joen varrella. Yhteisö muodostui 1500-luvun jälkipuolella pääasiassa isovenäläisistä talonpojista, mutta heihin kuului myös tataareita. He olivat osa suurempaa kasakkaväestöä (muita olivat Asovan, Dneprin ja Zaporozjen kasakat eli zaporogit). Kukin kasakkaryhmä pyrki olemaan toisista riippumaton valitsemalla oman hetmanin. Donin kasakka-armeija (донско́е каза́чье во́йско, donskoje kazatše voisko), joka toimi keisarillisen Venäjän aikana, muodostettiin vuonna 1570. Vuonna 1870 muodostettu Donin kasakoiden alue on nykyisen Rostovin alueen tietämillä.


title: Donin kasakat

text: Kasakoiden elämää ihannoidaan nykyäänkin sen tasa-arvoisuuden ja vapauden takia. Väestö kokoontui säännöllisesti kansankokouksiin, joissa käsiteltiin myös laki- ja rikosasiat. Ne myös valitsivat ylipäällikön (atamaani, hetmani). Elämä ei ollut yhtä tiukasti turpeeseen sidottua kuin muilla väestöryhmillä, sillä sotiminen oli sen keskeinen sisältö. Sodan aikana kasakkavapaus oli suurimmillaan, mutta ylipäällikköä oli toteltava ehdottomasti. Tasa-arvo oli käytännössä kuitenkin kaukana, sillä johtavat kasakkasuvut olivat etuoikeutettuja ja vauraita. Köyhempien keskuudessa sota tarkoitti usein ryöstelyä. Sodassa kasakoiden heikkoutena oli järjestelmällisen taktiikan puute ja sen halveksiminen.


title: Donin kasakat

text: Kuuluisin Donin kasakka oli kapinapäällikkö Stenka Razin. Hän asettui vuonna 1667 noin tuhannen tyytymättömän kasakan johtajaksi. He hyökkäsivät ensin Iranin puolelle, sitten vuonna 1670 Volgan suunnalle. Liike sai talonpoikaiskapinan piirteitä, kun joukkoon liittyi yhä uusia väestöryhmiä. Razinilla ei ollut kuitenkaan selviä uudistustavoitteita. Kapina päättyi Razinin vangitsemiseen ja teloitukseen vuonna 1671.


title: Donin kasakat

text: Donin kasakoiden elämästä vuosina 1917–1918 sisällissodan aikoina kertoo Mihail Šolohovin romaani "Hiljaa virtaa Don". Tutkimuskirjallisuus tukee romaanin esittämiä tapahtumia, jossa kasakat alussa jakaantuivat kahtia valkoisten ja punaisten kannattajiksi, mutta lopulta kääntyivät joukolla bolševikkeja vastaan. Venäjän kirjallisuudessa ja taiteessa kasakka-aiheet ovat olleet keskeisiä.


title: Saamelaisten kansallispäivä

text: Saamelaisten kansallispäiväksi (pohjoissaame: Sámi álbmotbeaivi, inarinsaame: Säämi aalmugpeivi, koltansaame: Saa´mi meersažpei´vv) on valittu 6. helmikuuta, sillä tuona päivänä vuonna 1917 Pohjoismaiden saamelaiset aloittivat valtionrajat ylittävän keskinäisen yhteistyön. Yhteistyöstä päätettiin Norjan Trondheimin saamelaiskokouksessa, joka oli ensimmäinen laatuaan. Saamelaisten poliittisen tietoisuuden katsotaan syntyneen tuohon aikaan. Virikkeenä oli maailmalla leviävä kansallisuusaate. Saamelaisten pyrkimyksenä oli ensisijaisesti säilyttää mahdollisuus perinteisiin elinkeinoihinsa.


title: Saamelaisten kansallispäivä

text: Helsingin yliopiston julkaisemiin almanakkoihin kansallispäivä otettiin mukaan vuodesta 2004 alkaen. Päivä on yksi saamelaisten liputuspäivistä. Norjan, Ruotsin ja Suomen viranomaiset suosittavat päivänä yleistä liputusta.


title: Philips CD-i

text: CD-i () oli Philipsin kehittämä multimediasoitintyyppi. CD-i:ksi nimitetään myös CD-i-soittimessa käytettyä "Green Book" -standardin mukaista CD-formaattia. Ensimmäinen CD-i julkaistiin vuonna 1991. Philipsin lisäksi monet muut laitevalmistajat valmistivat omia CD-i-yhteensopivia laitteita.


title: Philips CD-i

text: Vaikka Philips panosti laitteen markkinointiin, kuluttajien kiinnostus sitä kohtaan pysyi alhaisena ja Philipsin yritys saada jalansijaa pelimarkkinoilla kuivui kokoon CD-i:tä halvempien ja tehokkaampien 32-bittisten pelikonsolien ilmestymisen myötä. Vuonna 1994 CD-i-laitteiden myynti heikkeni rajusti, ja laitteet vedettiin lopullisesti markkinoilta vuonna 1998. Myöhemmin Philips tosin myi CD-i:tä jonkin verran multimediakioskeihin.


title: Philips CD-i

text: Suomessa CD-i:llä oli merkittävä rooli MTV3:n "Game Over" -ohjelmassa.


title: Philips CD-i

text: Ensimmäiset CD-i-formaatin julkaisut olivat lähinnä opetustarkoituksiin tehtyjä. Monet laitteelle ilmestyneistä peleistä olivat lautapelikäännöksiä. Laitteen suosituimmat pelit olivat "7th Guest", "Burn:Cycle" ja Myst.


title: Combine

text: Combine on kuvitteellinen, voimakas muukalaisrotu ja -imperiumi Valve Corporationin "Half-Life 2" -tietokonepelissä (2004) ja sen lisäosissa. Peliä pelattaessa sitä nimitetään propagandassa myös Universaaliunioniksi (engl. "Universal Union") ja "meidän hyväntekijöiksemme" (engl. "Our Benefactors").


title: Combine

text: Combine on laaja imperiumi, joka ylettyy moniin rinnakkaisuniversumeihin. Imperiumia asuttaa tuntematon määrä viisaita lajeja, ja sitä vaikuttaa hallitsevan outo laji, keinotekoisesti kehittyneet neuvonantajat (engl. "Advisors"). Combine laajentaa imperiumiaan valloittamalla maailmoja ja orjuuttamalla niitä hallitsevia lajeja, joita sitten käyttää hyväkseen parhaakseen näkemällä tavalla. Manipuloimalla orjuuttamiaan lajeja omilla metodeillaan, kuten biotekniikalla ja implanteilla, Combine luo kuhunkin maailmaan sen ympäristöön sopivan supersotilasrodun. Tämä johtaa suuresti vaihtelevaan ja mukautuvaan sotavoimaan joka kykenee vastaamaan mihin tahansa uhkaan ja nujertamaan minkä tahansa vastarinnan. Syyt Combinen imperialismiin pysyvät tietämättöminä läpi pelin.


title: Combine

text: Combine-nimeä lausuttaessa ensimmäistä tavua painotetaan. Nimi äännetään substantiivina "COM-bine", kuten englanninkielisessä sanassa "combine harvester" eli leikkuupuimuri, vastakohtaisesti samannimisen verbin ääntämiselle, joka äännetään "com-BINE" (suomeksi yhdistyminen, yhdistää, yhdistäytyä). Tri. Breen kutsuu Nova Prospektssa nähtävässä puheessaan Combinen sotilaita ja Combinen siivilisuojelua (engl. Civil Protection) "Combine Overwatchin Transhumaaniksi Aselajiksi" (engl. "The Transhuman Arm of Combine Overwatch"), joka todistaa sen, että "Combine" on imperiumin hyväksytty nimi, jopa imperiumin itsensä puolesta.


title: Combine

text: Viime aikoihin saakka monet pelaajat spekuloivat, että Combine mahdollisesti hallitsi Xeniä, perustuen samankaltaisuuksiin joissakin tavoissa ja teknologioissa joita Nihilanth käytti. Tästä huolimatta Valve Corporationin markkinointipäällikkö Doug Lombardi kuitenkin ilmoitti, että Combine itse asiassa hyökkäsi "toiseen" maailmaan, josta Nihilanthin rodun täytyi sen jälkeen paeta. Tappion kärsinyt Nihilanth pyrki pakolaiseksi Xeniin, johon Combine ei voinut (tai ei halunnut) seurata.


title: Combine

text: Tämä vahvistaa sen, että Nihilanth ja Combine olivat vanhoja vihollisia joilla saattoi olla tietämystä toisistaan. Kun "Half-Life"-sarjan juonen kirjoittajaan Marc Laidlawiin otettiin yhteyttä, saatiin lisää tietoa:


title: Combine

text: Nihilanthin nimettömälle kotimaailmalle hyökkäämisen jälkeen Maa Combinen uusin tunnettu hyökkäys, jonka se sai valtaansa Maan antauduttua Seitsemän Tunnin Sodan (engl. Seven Hour War) lopussa. Combinen standardien prosessien mukaisesti Maan hallitsevan lajin jäseniä muunneltu muodostamaan uusi aselaji Combinen armeijaan. Vaikka näitä sotilaita käytetään enimmäkseen Combinen Maan varuskunnan palveluksessa, pelinsisäinen keskustelu viittaa, että Transhumaanin Overwatcin yksiköitä on ympäri Combinen imperiumia.


title: Combine

text: Combinen neuvoantajat (engl. "Combine Advisors") ovat salaperäinen muukalaisrotu, joka on todennäköisesti perustanut Combinen muukalaisimperiumin. Neuvonantajien alkuperästä ei ole annettu peleissä tietoa, mutta "Half-Life 2: Raising the Bar" mainitsee niiden kuuluneen teknologisesti kehittyneeseen muukalaisrotuun, joka kuitenkin ohitti kauan sitten teknologisen singulariteettinsä ja kehittyi evoluution seurauksena fyysisesti keinotekoiseen tilaan, jossa ne ovat riippuvaisia kyberneettisistä implanteista ja mekaanisesta elossapitojärjestelmästä. "Half-Life 2: Episode Twon" mukaan vortigauntien kielessä neuvoantajien nimi on "shu'ulathoi", mistä päätellen vortigauntit ovat olleet tietoisia neuvonantajien olemassaolosta jo ennen "Half-Life 2":n juonen tapahtumia.


title: Combine

text: Neuvonantajat muistuttavat fyysiseltä olomuodoltaan sarvikuonon kokoista toukkaa, jonka "kasvoja" peittää omituinen hengityslaite. Hengityslaite on kiinnitetty letkuun, joka ei kuitenkaan johda minkäänlaiseen näkyvään säiliöön. Neuvonantajilla ei ole kasvonpiirteitä, koska niillä ei ole näkyviä silmän, korvan tai nenän kaltaisia elimiä. Silmien puutteesta huolimatta neuvonantajilla on kuitenkin silmää muistuttava mekaaninen laite, joka kiinnitetty niiden "päähän". Neuvonantajilla ei ole myöskään raajoja, mutta niiden kehojen ympärille on rakennettu metallinen tukirunko, jonka yläosaan on asennettu kaksi käsivartta, jotka päätyvät teräviin kynsiin. Neuvonantajilla on pitkä matomainen kieli, jonka avulla ne pystyvät tappamaan ihmisen lävistämällä uhrinsa pään takaapäin. Kieli on lähtöisin hengityslaitteen takana paljastuvasta aukosta, joka on luultavasti neuvonantajan "suu". Jokaisella neuvonantajalla on neulottu oliivinvihreä puku, joka peittää niiden kehoja, paitsi päätä ja ruumiin takaosaa. Puvussa on myös musta kaulus, joka koristeltu kultaisilla hieroglyfeillä. Neuvonantajat ovat todennäköisesti sokeita ja kuuroja, ja ne eivät edes pysty käsittelemään esineitä ja liikkumaan omilla ruumiinvoimillaan. Ne ovat kehittyneet riippuvaisiksi mekaanisista apulaitteistaan, joita ilman neuvonantajat eivät todennäköisesti pystyisi säilymään hengissä.


title: Combine

text: Fyysisen olomuotonsa rajoituksista huolimatta neuvonantajien älyllinen kapasiteetti on nähtävästi erittäin kehittynyt. Vaikka niiden ei ole ikinä kuultu puhuvan peleissä, keskustelut tohtori Breenin kanssa "Half-Lifessa 2" viittaavat siihen, että ne pystyvät kommunikoimaan psyykkisesti telepatian välityksellä. Kun Gordon Freeman ja Alyx Vance kohtaavat neuvonantajan "Half-Life 2: Episode Onessa" ja myöhemmin "Half-Life 2: Episode Twossa", olennon psyykkiset voimat aiheuttavat hetkittäistä näkökentän sumentumista ja fyysistä pahoinvointia. "Half-Life 2: Episode Two" osoittaa, että neuvonantajien psyykkisiin voimiin kuuluu myös telekinesia, joiden avulla ne pystyvät nostamaan ja paiskomaan erilaisia esineitä ja jopa ihmisiä. Neuvonantajat pystyvät liikkumaan itsestään leijumalla, mutta peleissä on jätetty epäselväksi, mikäli ominaisuus on peräisin neuvonantajien psyykkisistä voimista tai niiden kehojen mekaanisista apulaitteista.


title: Combine

text: Neuvonantajat esiteltiin jo "Half-Life 2":n alussa, kun epäonnistunut kaukosiirtokoe siirtää Gordon Freemanin hetkellisesti tohtori Breenin toimistoon Linnoituksessa (engl. "Citadel"). Breenin voi nähdä keskustelemassa näyttöruudun välityksellä neuvonantajan kanssa, ja myöhemmin samassa pelissä toinen neuvonantaja nähdään suuremmassa näyttöruudussa Linnoituksen huipun valvontakeskuksessa. Kun olento huomaa Gordonin ja Alyxin, ruutu sammuu automaattisesti. Alyx ei nähtävästi huomioi neuvonantajaa, koska hän on keskittynyt pakenevan tohtori Wallace Breenin jahtaamiseen.


title: Combine

text: "Half-Life 2: Episode Onessa" Gordon ja Alyx murtautuvat raunioituneeseen Linnoitukseen, jossa neuvonantajat ovat määränneet Combinen sotilaita ylikuormittamaan Linnoituksen keskusreaktori, jotta Combine voisi lähettää hätäsanoman muissa ulottuvuuksissa oleskeleville Combinen asevoimille. Peli osoittaa neuvonantajien korkean arvoaseman Combinen hierarkissa, sillä niiden pakokapselit mahdollistavat evakuoinnin turvallisen välimatkan päähän, mutta niiden alaisilla ei ole mahdollisuutta paeta Linnoituksen reaktorin räjähdykseltä. "Episode Onessa" yksi tai useampi neuvonantaja kiinnostuu Gordon Freemanistä, ja niitä nähdään monissa Kaupunki 17:n (engl. "City 17") monitoreista, joiden kautta neuvonantajat seuraavat Gordonin ja Alyxin liikkeitä kaupungissa ja lähettävät sotilaita ottamaan heidät kiinni.


title: Combine

text: "Half-Life 2: Episode Twossa" neuvonantajilla on suurempi rooli kuin kahdessa aikaisemmassa pelissä. Monet niistä ovat selviytyneet Linnoituksen tuhosta ja alkaneet johtamaan Combinen asevoimia Maassa. Vortigauntit ovat alkaneet jäljittämään neuvonantajia eliminoidakseen ne, jotta Combinen sodanjohto lamautuisi ja viestintänsä toisiin ulottuvuuksiin menettäneet Combinen sotilaat joutuisivat epäjärjestyksen valtaan. "Episode Twon" loppuratkaisussa kaksi neuvonantajaa hyökkää Gordon Freemanin, Alyx Vancen ja Eli Vancen kimppuun White Forestin ohjussiilossa. Toinen neuvonantajista tappaa Elin, mutta Alyxin robotti Dog pelastaa Gordonin ja Alyxin hengen ajamalla neuvonantajat pois paikalta.


title: Combine

text: "Half-Life 2: Raising the Barissa" suunnittelija Ted Backman mainitsee, että neuvonantajien fyysinen olemus sai vaikutteita tieteiskirjailija Frank Herbertin "Dyyni"-romaanien sisällöstä.


title: Combine

text: Combinen rodun kehittyneestä tasosta huolimatta sen teleportaatiotaidot ovat melko puutteelliset. Tri. Mossman (paljastuu petturiksi, mutta palaa "Half-Life 2":n lopussa takaisin kapinallisten puolelle) selittää, että Combine pystyy teleporttautumaan ainoastaan universumista toiseen, mutta ei toisiin paikkoihin samassa universumissa. Teleportaatiotapa jota tri. Kleiner ja tri. Eli Vance käyttävät (itse asiassa sitä käyttivät myös muut Black Mesan tiedemiehet sekä jopa itse Nihilanth ennen Black Mesan tapausta ja sen aikana) pystyy tähän ja siksi Combine haluaa tämän teknologian. Ollessaan vielä Combinen puolella Tri. Mossman itse asiassa auttoi Combinea rakentamaan Nova Prospektissa teleportin joka pystyi universumin sisäisiin teleportaatioihin, mutta kun se tuhoutui Gordonin ja Alyxin paetessa Nova Prospektista, vaikuttaa, että Combine ehti oppia tästä teleportaatiomuodosta hyvin vähän.


title: Combine

text: Combinen teleportaatimuoto, niin rajoitettu kuin se onkin, vaati silti suuren määrän energiaa ja valtavan koneiston toimiakseen, jonkalainen nähtiin "Half-Life 2":sen lopussa, jolloin Breen yritti paeta Linnoituksesta käyttämällä Combinen teleporttia. Tämä teleportti vaati kokonaisen reaktorin, nimeltään "pimeän fuusion reaktori" (engl. "The Dark Fusion Reactor"), joka antoi sille energiaa, kun taas ihmisten kehittämät teleportit vaativat vain pienen määrän energiaa ja hyvin pienen koneiston. (Xeniläiset teleportit näyttävät vaativan vielä vähemmän koneistoa kuin ihmisten teleportit - joissakin tapauksissa ei yhtään - ja vielä vähemmän energiaa. Tähän saattaa kuitenkin löytyä syy Xenin luonnosta eikä Xeniläisten teknologiasta.) Syy tähän on se, että ihmiset käyttävät Xeniä "ulotteisena ritsana", ponnahtaen pois yhdestä universumista toiseen ja yhdestä paikasta tietyssä universumissa toiseen paikkaan samassa universumissa, kun taas Combinen täytyy tämän sijaan muodostaa "tunneli" suoraan ulottuvuuksien läpi tavoittaakseen universumin.


title: Combine

text: Nihilanthin kuoleman jälkeen alkanut portaalimyrsky mahdollisti Combinen saapumisen maahaan, ja käynnisti massiivisen hyökkäyksen, joka huipentui Seitsemän tunnin sotaan (engl. Seven Hour War). G-Manin lausumat lauseet viittaavat siihen, että ihmisrotu oli kykenemätön aiheuttamaan mitään vaikuttavaa vastarintaa Combinen armeijoille, ja että Maan asevoimat olivat melkein välittömästi alakynnessä. Black Mesan tutkimuskeskuksen entinen johtaja, tohtori Wallace Breen, neuvotteli antautumisen Maan puolesta, ja hänet asetettiin sen takia hallitsijaksi Maassa sijaitseville Combinen voimille - "Overwatch":ille.


title: Combine

text: Seitsemän tunnin sota on konflikti, joka sijoittuu aikaan ennen Valve Corporationin vuonna 2004 ilmestyneen "Half-Life 2" -tietokonepelin tapahtumia. Vaikka sodasta ei olla koskaan keskusteltu pelissä suoraan, tri Eli Vance mainitsee siitä Black Mesa Eastissa, jos pelaaja seisoo tarpeeksi kauan sieltä löytyvien sanomalehtileikkeiden edessä ja lisää yksityiskohtia voi saada tutkimalla leikkeitä. Lisäksi Elin voi kuulla puhuvan siitä Episode 2:n alussa. Sota tulee luultavasti olemaan perusta monille "Half-Life 2":n modeille, koska se on "tyhjä aukko" "Half-Life"-sarjan juonessa ja sitä voidaan näin tulkita monin tavoin.


title: Combine

text: Portaalimyrskyt, joiden uskottiin johtuvan Nihilanthin kuolemasta, riehuivat Maan yllä (ja Marc Laidlawin mukaan tekevät niin yhä) ja levittivät Xenin elämänmuotoja ympäri Maata, joka sai ihmiset muuttamaan kaupunkeihin turvaan. Samat portaalimyrskyt kiinniittivät Combine-nimisenä tunnetun muukalaisimperiumin huomion, joka saapui Maahan ja tuhosi kaikki Maan asevoimat vain seitsemässä tunnissa. Tri Breen onnistui neuvottelemaan antautumisen koko Maan puolesta pelastaen sodasta selviytyneet, jotka menettivät kuitenkin vapautensa. Breen asetettiin Maan hallitsijaksi, mutta hän oli tosiasiassa pelkkä nukkehallitsija, jota Combine hallitsi.


title: Combine

text: "Half-Life 2":n alussa G-Man tekee pienen viittauksen sotaan, kertoen Gordon Freemanille, että "kaikki vaivannäkö maailmassa olisi voinut mennä hukkaan". Tämän on yleisesti ymmärretty olevan suora viittaus sotaan, Breenin hirmuhallituksen alkamiseen, ja Gordonin staasitilassa pitämisen syihin. Huolimatta Gordonin yli-inhimillisestä selviytymisestä Black Mesasta, ei olisi ollut mitään, mitä hän tai koko ihmiskunta olisi voinut tehdä pelastaakseen Maan Combinen-imperiumin valtavilta voimilta.


title: Combine

text: "Half-Life 2" alkaa tuntemattoman määrän vuosia kuluttua tästä sodasta, Combinen valta-aseman ollessa jo tukevasti vakiintunut. "n" virallisilla internetsivuilla on kuitenkin tietoa, jonka mukaan "Half-Life 2" alkaa lähes kaksi vuosikymmentä Black Mesan tapauksen jälkeen. . Tämä aika on myös yhteenkäypä pelien hahmojen ikääntymiseen "Half-Lifen" ja "Half-Life 2:n" välillä. Se selittää myös, miksi pelissä ei ole lapsia, sillä Combine asetti ihmisten lisääntymisen estävän rajoituskentän (engl. "suppression field") pian sodan jälkeen estäen kaiken ihmisten lisääntymisen noin kahdeksikymmeneksi vuodeksi aina "Episode Onen" tapahtumiin saakka, jolloin rajoituskenttä poistuu Linnoituksen (engl. "Citadel") ollessa pahasti vaurioitunut.


title: Combine

text: Combine hallitsee Maata jättiläismäisistä torneista, jotka tunnetaan nimellä Linnoitukset (engl. Citadels), ja Kaupunki 17:sta sijaitsevasta Linnoituksesta tri. Breen hallitsee Maata. Pelin lopussa Breenin aikoessa teleporttautua pois Maasta käyttäen teleporttia, joka saa energiansa pimeän fuusion reaktorista, syntyy massiivinen portaali, ja sen läpi voi nähdä muutamia Linnoitusta muistuttavia rakennuksia.


title: Combine

text: "Half-Life 2":sen alussa Combine tuntuu hallitsevan täysin Maan ihmisten asuttamia osia, eikä se tunnista Gordon Freemania. Tri. Breen kuitenkin ilmoittaa välittömästi Combinen neuvonantajalle Gordonin näyttäytymisestä tämän ilmestyessä hetkeksi hänen toimistohuoneeseensa teleporttionnettomuuden seurauksena pelin alussa. Vain muutama kourallinen kapinallisia, jotka ovat löyhästi järjestäytyneet rähjäiseen vastarintaan, vastustavat salaa Combinea. Gordon Freemanin viimein palattua hänen toimintansa inspiroivat massiivisen kapinan alkavan Kaupunki 17:ssä, joka johtaa täysimittaiseen katutaisteluun kapinallisten ja Combinen sotavoimien välillä.


title: Combine

text: Syyt Combinen haluun hallita Maata ovat tuntemattomia, paitsi Maan luonnonvarojen loppuun kuluttaminen, ihmisten teleporttiteknologian selville saaminen sekä Maan hallitsevan lajin - ihmisten - orjuuttaminen ja hyväksikäyttö, joko pakkotyössä tai asepalveluksessa huomioon ottaen, että sotilaita, jotka epäonnistuvat pelin aikana Gordonin tappamisessa/vangitsemisessa, uhataan pysyvällä palveluksella syrjäisessä maailmassa.


title: Combine

text: Siitä asti kun Combine on saavuttanut Maan valta-aseman, se on pitänyt yllä jonkinlaista kenttää, joka tunnetaan nimellä "rajoituskenttä" (engl. "suppression field"). Rajoituskentän päätarkoitus on pitää ihmisten synnytyslukumäärä nollassa estämällä tiettyjen sikiön kehitykselle tärkeiden proteiiniketjujen muodostuminen, joka turvaa Combinelle sen, että sillä hetkellä elävät ihmiset ovat viimeinen sukupolvi. Tri. Breen puhuu tästä asiasta kansalaisille televisiolähetyksessään "Half-Life 2":sen alussa, vastauksena kirjeeseen, jonka hänelle on kirjoittanut "huolestunut kansalainen", ja väittää, että rajoituskenttä poistetaan kun ihmiset todistavat, että eivät enää tarvitse sitä. Peliä pelattaessa vastarintaliikkeen jäsenet tekevät silloin tällöin humoristisia kommentteja rajoituskentästä, kuten: "Kun tämä kaikki on ohi, minä aion paritella". Alun perin luultiin, että rajoituskenttä esti jollakin tavalla ihmisten seksuaalisia haluja, pääsiassa, koska Breen kertoi, että se oli estämässä ihmisten ""halua" lisääntyä".


title: Combine

text: "":ssa tri. Isaac Kleiner paljastaa televisiolähetyksissään ympäri kaupunkia, että Linnoituksen ollessa lähes tuhoutunut, rajoituskenttä on poistunut. Hän kehottaa, että "kaikkien tulisi tehdä osansa" ihmislajin väestönkasvatuksesta, jos ovat jo paenneet Kaupunki 17:sta, "ennen kuin Combine päättää uudistaa hallinta-asemansa". Myös Half-Life 2: Episode Two:ssa Eli Vance vitsailee tyttärelleen Gordonin kanssa olosta, koska tämän on nyt mahdollista saada lapsia.


title: Combine

text: Kommentit rautatieasemalla "Half-Life 2":sen alussa viittaavat, että Combine huumaa (tai suorastaan myrkyttää) väestöä vesivarantojensa kautta. Yksi kansalainen kommentoi, että: "Älä juo vettä... ne laittavat siihen jotain, että saisivat sinut unohtamaan". En edes muista miten päädyin tänne." Tällaista ei mainita muissa kommenteissa kuin tässä, mutta ideaa vahvistaa monet juoma-automaatit, joissa lukee "DR>["sic"] BREENS PRIVATE RESERVE" (), ja jotka jakavat vettä ilmaiseksi tavallisissa 12 unssin tölkeissä.


title: Combine

text: Vihjailtu syy tähän oletettuun mielenhallintaan on, että ihmiset unohtaisivat miksi he vihaavat Combinea ja hyväksyisivät suosiolla sen (ja Breenin) vaatimukset, ja luodakseen raikkaan uuden kaavan (ihmisen mielen) pakotettuun uudelleensivistykseen.


title: Combine

text: Lisäksi Combinen radiolähetyksessä siviilisuojelun (engl. "Civil Protection") poliiseille sanotaan: "Muistutus, muistinmuuntelu on ensimmäinen askel etuoikeuksien nostamiseen." Tämä voi selittää sen, miksi yksikään siviilisuojelun poliisi ei pysty liittymään vastarintaan kapinan jälkeen, heidän muistinsa saattaa joko kieltää heitä suuntaamasta mitään negatiivisia ajatuksia Combinen esimiehiään kohtaan tai ohjata ne uskomaan, että Combinea täytyy suojata. Barney Calhoun, huomattava kapinallisten jäsen, on kuitenkin pystynyt onnistuneesti soluttautumaan ja toimimaan siviilisuojelussa pysyen kuitenkin kapinallisten puolella.


title: Combine

text: Tietoa pakotetusta muistin muuntelusta voi löytää pelien datatiedostoista, tietystä mallista nimeltä "soldier bed" (suom. sotilaan sänky), ja samainen laite nähdään myöhemmin Linnoituksen sisällä "Episode One":ssa. Tämä laite muistuttaa läheisesti erästä konseptikuvitusta "Half-Life 2: Raising the Bar":issä. Laite itsessään koostuu Combinen lähettimistä ja laitteista jotka on yhdistetty toiseen, kädentapaiseen laitteeseen, johon on kiinnitetty Combinen muokkaama ihminen. Tähän kädentapaiseen laitteeseen on kiinnitetty vielä simpukkamainen koje, joka peittää Combinen sotilaan päätä. Laitteeseen sisältyy myös kolme erilaista paneelia ja näyttöä. Lisäksi laite päästää karmeita subliminaalista viestintää muistuttavia ääniä; tämä video/ääniviestintäsysteemi selittää myös millaista on sotilaskoulutus, jota normaalit transhumaanit yksilöt käyttävät.


title: Combine

text: Tämä malli, sekä muutamat datatiedostoista löytyvät oudot äänet, viittaavat, että tämä "aivopesumuotoinen" muistin muuntelu on tärkeä osa transhumaaneja toimenpiteitä. Muistinpyyhkimisprosessit, Combinen propaganda, ja muistin muuntelu johtavat sotilaaseen, joka on kykenemätön kapinoimaan Combinen vaikutusvaltaa vastaan, ja se mahdollistaa myös sotilastaustattomien transhumaanien koulutuksen, jotta ne voisivat tulla osaksi Overwatchin sotavoimia.


title: Combine

text: Jotkut pelaajat arvelevat, että Combine on tappanut kaikki jäljellä olevat lapset. Todisteet, kuten lasten aavemaiset naurut, joita kuuluu erään kerrostalon leikkikentällä "Half-Life 2":sen alussa, itkevä pari jonka voi nähdä pian leikkikentän jälkeen, se, että pelaaja ei näe yhtään lapsia ihmisten eniten asuttamissa paikoissa, vastarintaliikkeen jäsenten kommentit kuten: "olen iloinen, että täällä ei ole lapsia näkemässä tätä" ja hylätyt lelut kuten rikkinäiset nuket tukevat noita teorioita. Ne voisi myös kuitenkin perustella muistutuksiksi menneisyydestä.


title: Combine

text: Totta kai on myös mahdollista, että pelin kehittäjät ovat jättäneet lapset pois. Peli, jossa lapsi voisi tulla ammutuksi, tulisi helposti kiistanalaiseksi asiaksi mediassa. Muutamissa muissa väkivaltaisissa videopeleissä, kuten "Grand Theft Auto"-sarjan peleissä, ei ole lapsia tästä syystä. Kuitenkin ne, jotka ovat tätä teoriaa vastaan, ovat tuoneet esille sen tosiasian, että pelaaja ei voi vahingoittaa millään tavalla NPC-hahmoja, joiden on tarkoitettu olevan pelaajan puolella (kuten vastarintaliikkeen jäseniä tai vortigaunteja). Joissain Euroopan maissa on kuitenkin lakeja, jotka kieltävät lapsien edes olevan mukana väkivaltaisissa tilanteissa. Lasten puuttuminen voidaan näin selittää syynä pelin Euroopassa julkaisemisen auttamiseksi. Lapsien puuttumisen ohella pelissä ei ole myöskään vauvoja tai nuoria. Vaikka lapset puuttuvatkin henkilöinä pelistä, pelaaja voi löytää pitkin Kaupunki 17:taa ja muita paikkoja graffitimaalauksia, joissa vaikuttaa olevan joko Combinen sotilas tai vastarinnan jäsen pitelemässä vauvaa.


title: Combine

text: Enemmän uskottava selitys lasten puuttumiseen on, että Combine asetti rajoituskenttänsä välittömästi voitettuaan Maan sotavoimat, ja kun Combine on ollut Maassa jo lähes kaksikymmentä vuotta, ennen rajoituskentän asettamista syntyneet (ja hengissä selvinneet) vauvat ja lapset ovat kasvaneet nyt aikuisiksi, ja ovat vanhempien ihmisten kanssa luultavasti viimeiset luonnollisesti syntyneet ihmiset. Viktor Antonovin ja Dhabih Engin "Half-Life 2: Raising the Bar":issa antaman kommentin mukaan Gordonin matkan varrelle oli suunniteltu tehdas, jota ylläpitivät lapsityöläiset ja lapsikansalaiset, mutta suunnittelutiimi tajusi, että se olisi ollut mahdotonta, sillä Combine oli estänyt ihmisten lisääntymistä jo monta vuotta.


title: Combine

text: Läpi pelin nähdään monia joukkomurhia, tai vähintään sattumanvaraista tappoa todistavia tekoja, joihin Combine on syyllistynyt. Ravenholmin kaupunkia pommitettiin headcrab-ammuksilla (engl. "headcrab shells") aikomuksena tappaa kaikki asukkaat, ja läpi pelin "Highway 17"-kappaletta pelaaja kohtaa lukuisia ruumiita rannan kodeissa, jotkut niistä Combine on polttanut roviolla (nämä ovat tosin saattaneet olla zombeiksi muuttuneita ihmisiä - vaikka Combine käyttääkin headcrabeja, oliota, jotka ihmisen päähän kiinnittyessään muuttavat sen zombiksi, yhtenä hyökkäysmuotona, se ei kuitenkaan pysty hallitsemaan niitä tai niiden luomia zombeja). Pelin lopussa Eli Vance selittää tri. Breenille, että tämä on todistanut "joukkomurhaa ja sanoin kuvaamatonta pahuutta".


title: Combine

text: Muutamissa kohdissa "Half-Life 2":sta pelaaja voi nähdä kuinka pahasti Combine on kuluttanut Maan luonnonvaroja. Yksi "Half-Life 2":sen virallisen kuvailun yksityiskohdista on, että Gordon Freemanin täytyy palata "Maahan, jossa vilisee muukalaisia, ja jonka luonnonvarat ovat kulutettu melkein loppuun. Yksi Maan luonnonvarojen kuluneisuuden huomattavimmista merkeistä on se, että Maan merien korkeus on pudonnut järkyttävästi. Tätä voidaan nähdä pelattaessa rantojen tuntumiin sijoittuvia kappaleita kuten "Highway 17"-kappaletta ja "Sandtraps"-kappaletta, sekä kuljettaessa Kaupunki 17:n vesiväyliä "Water Hazard"-kappaleessa. Rantaviiva on täynnä veneitä ja laivoja jotka lepäävät siinä missä oli aiemmin merenpohja, ja pitkin peliä voi nähdä monia satamia ja laitureita, jotka eivät enää seiso vedessä, vaan pistävät esiin vanhasta merenpohjasta. "Highway 17"-kappaleen alussa Gordon saapuu satamaan, joka on nyt huomattavan matkan päässä vesirajasta. Veden entisen korkeuden voi nähdä sataman rakenteissa olevasta levästä, joka aikaisemmin kerääntyi sataman rakenteisiin vedenrajaan asti, mutta joka yltää nyt jokusia metrejä maan tasoa ylemmäksi. "Raising the Bar"-kirjassa mainitaan, että tämä massiivinen, planeetanlaajuinen merien tyhjentäminen on suoritettu jättiläismäisen Combinen "kuivurin" avulla, joka on itse asiassa teleportteri, joka siirtää vettä muille Combinen orjuuttamille planeetoille.


title: Combine

text: Tämän lisäksi monet osat pelimaailmaa ovat loismaisten headcrabien ja myrkyllisen jätteen täyttämiä, joten ne ovat sopimattomia ihmisasutukselle. Yhdyskunnan perusrakenteet ovat joko rappeutumassa (kuten "Highway 17"-kentän ympäristöt, jotka ovat yllättävällä tavalla hunningolla ja vanhojen ruostuvien autojen täyttämät) tai ne on saatettu täysin käyttökelvottomiksi (kuten Nova Prospektissa, jossa alkuperäisen vankilan alueet ovat pääsiassa veden varassa tai muuten huonokuntoisia, jos eivät suorastaan tuhoutuneita "Entaglement"-kentän lopussa sattuneen teleportterin räjähdyksen seurauksena). Päätellen Kaupunki 17:n ulkopuolella vallitsevasta joutomaasta, maatalous ja maanviljely ovat täysin olemattomia; pelissä ei nähdä kertaakaan maatilojen eläimiä tai työvälinetä, joka tuo mieleen, että maatilojen eläimet ovat joko kuolleet sukupuuttoon tai vähintään kriittisesti uhanalaisia. Kalastaja (engl. "The Fisherman") "":issa kertoo, että kaikki syötävä kala on loppunut, vedessä on vain eräänlaisia lihansyöjämatoja, jotka syövät kenet tahansa rantaa kauemmas menevän, ja ovat tulevaisuudessa uhka ihmisille. "":ssa kuitenkin nähdään, että kauempana kaupungeista osa ekosysteemistä näyttää olevan ennallaan.


title: Combine

text: Kaupunki 17 on myös itsessään huonossa kunnossa, Linnoituksen suunnasta levittäytyvien Combinen mobiiliseinien takia, jotka tuhoavat tiellään olevia rakennuksia. Ei tiedetä, käyttääkö Combine mobiiliseiniä pelkästään kaupungin tuhoamiseen, vai kokoaako se itse asiassa raakamateriaaleja kaupungin rakennuksista. Vaikka Combinen hallinta loppuisikin, kaikkien yläpuolella käsiteltyjen hajottajien vuoksi tarvittaisiin perusteellista uudelleenrakennusta, siivousta ja muukalaisten hävittämistä, jotta Maasta saataisiin taas asuttava paikka.


title: Combine

text: "Half-Life 2":n kehitysvaiheen aikana Combinella oli alun perin valtava tehdasmainen keskus nimeltä "Ilmanvaihto" (engl. "Air Excange") joka imi itseensä vähitellen Maan ilmaa ja korvasi sen kemikaaleilla ja muilla myrkyillä, jotka olivat haitallisia ihmisille, päätarkoituksena luoda ympäristö jota alkuperäinen Combinen rotu voisi asuttaa. Gordon Freemanin oli tarkoitus matkustaa Combinen Ilmanvaihtoon laivalla nimeltä "The Borealis", jonka kapteenina toimi Odell-niminen mies. Gordonin tekojen Ilmanvaihdossa oli tarkoitus käynnistää ihmisten kapina Kaupunki 17:ssa, mutta kenttä poistettiin, ja kapina sai sen sijaan alkunsa Gordonin teoista Nova Prospektissa. Käsite Ilmanvaihdosta pudotettiin pelin kehitysvaiheessa, ja on epäselvää esiintyykö se pelin virallisessa tarinassa, mutta kun pelissä ei viitata siihen kertaakaan, se tuskin esiintyy. Tämä on varmasti totta, sillä "Raising the Bar":in mukaan ilmanvaihdon vaikutukset pakottivat jäljellä olevia ihmisiä pitämään kaasunaamareita todennäköisesti koko ajan, kuten virallisessa konseptitekstissä mainitaan. Ja koska ihmisten ei olla pelissä nähty pitävän kaasunaamareita tai puhuvan niistä, ilmanvaihdon idea poistettiin varmasti kokonaan. Tosin "":n loppupuoliskolla viitataan suorasti "Borealikseen", johon Gordonin täytyy tällä kertaa matkustaa pelastamaan tri. Judith Mossman.


title: Combine

text: "Pääartikkeli: Combinen humanoidit ja synteettiset olennot#Humanoidi Combine"


title: Combine

text: Combinen pääasiallinen Maassa sijaitseva sotavoima on humanoideista "Combine Overwatch" (tohtori Breen on kutsunut sitä nimellä "The Transhuman Arm of Combine Ovarwatch" eli Combine Overwatcin Transhumaani Aselaji), joka koostu ihmisistä jotka on muokattu transhumaaneiksi (tai superihmisiksi, kuten tri. Kleiner niitä kutsuu) kyborgeiksi. Ne ovat yleisimmin tavattuja vastustajia läpi "Half-Life 2":sen. Sotilaiden transhumanismi voi olla toinen syy miksi niitä kutsutaan Combineksi, koska ne ovat sekoitus (eli englanniksi "combination") ihmisiä ja muukalaisteknologiaa. On myös tärkeää huomata, että siviilisuojelun poliiseja, toisin kuin sotilaita, ei ohjailla impanttien ja koneiden avulla, mutta ne ovat silti vapaaehtoisina järjestössä, tosin yleneminen arvojärjestyksessä johtaa ihmisyyden muokkaamiseen, kuten muistin muuntelemiseen.


title: Combine

text: "Pääartikkeli: Combinen humanoidit ja synteettiset olennot#Combinen synteettiset olennot"


title: Combine

text: Syntit (engl. "Synths") ovat olioita, jotka ovat Combinen suorittamien pakollisten kehittelyjen ja mukailujen jälkeen tulleet yhdeksi Combinen aselajiksi. Niiden ollessa itseään toistavia, orgaanisia, mutta robottimaisia olioita, jotka levisivät ympäri eri maailmoja, ne orjuutettiin ja mukautettiin Combinen armeijaan, jossa niistä tuli sen selkäranka.


title: Combine

text: Combine on tuonut Maahan monia erlaisia synttityyppejä, mutta sen lisäksi Combinella on luultavasti myös monia muita synttejä. Seitsemän Tunnin Sodassa synttejä käytettiin luultavasti pääasiallisena hyökkäysmuotona, sillä transhumaanisotilaita, ja muuta teknologiaa, kuten sotilashelikoptereita ja panssariautoja, Combine saattoi alkaa käyttämään vasta kun se oli aloittanut Maan hallitsemisen ja tutustunut sen teknologiaan yhdistelläkseen sitä omansa kanssa.


title: Combine

text: Combinen alettua hallita Maata se on luonut monia koneita ja laitteita, jotkut tarkoitettu sotimiseen, jotkut taas ihmisten jokapäiväiseen poliisivalvontaan ja tarkkailuun. Suurin osa Combinen teknologiasta Maassa ei ole itse asiassa sen enempää kuin ihmisten teknologiaa, jonka Combine on vain luonut uudelleen käyttäen omia materiaalejaan. Teknologia kuten helikopterit, tykit ja pyörälliset ajoneuvot ovat kaikki ihmisten keksintöjä, jotka Combine on vain uudelleenluonut.


title: Combine

text: Yleinen piirre Combinen rakennustekniikassa vaikuttaisi olevan, että suuri osa sen luomuksista muistuttaa valtavia, melko ominaisuuksettomia rakennuksia, lukuun ottamatta niiden pinnassa olevia outoja kuvioita. Toisin sanoen jotkut näyttävät tarpeettomilta komplekseilta, ja toiset omaavat ominaisuuksia, jotka uhmaavat tunnettuja fysiikan lakeja.


title: Overwatch

text: Overwatch on Blizzard Entertainmentin kehittämä ja julkaisema monen pelaajan ensimmäisen persoonan ammuntapeli. Peli julkistettiin vuoden 2014 marraskuussa BlizzCon -nimisessä tapahtumassa, ja sen suljettu betatestaus aloitettiin syksyllä 2015. Overwatch julkaistiin PlayStation 4, Windows ja Xbox One -alustoille 24. toukokuuta 2016.


title: Overwatch

text: Overwatch sisältää "Practice"-, "Quick Pla"y-, "Arcade"-, ja "Competitive"-pelimuodot satunnaisille ja ammattipelaajille.


title: Overwatch

text: Pelissä on 15+ karttaa, jotka sisältävät erilaisia tehtäviä:


title: Overwatch

text: Quick Play- ja Competitive-pelit pelataan kahden kuusihenkisen joukkueen kesken. Arcade sisältää useita muuttuvia tehtäviä, esim. 1v1 Mystery Duel, 3v3 Elimination- tai Mystery Heroes ja Capture the Flag -säännöillä.


title: Overwatch

text: Arcadessa pelaajat voivat myös luoda omia sääntöjä peleihinsä, kuten maksimoitu liikuntakyky tai minimoitu vahinkomäärä.


title: Overwatch

text: Kilpapelaajille Activision Blizzard ylläpitää eSports-liigaa nimeltä "Overwatch League". Pelissä on myös tapahtumia jotka kestävät noin 3 viikkoa. Kaikissa tapahtumissa tulee uusia skinejä hahmoille ja uusia pelimuotoja jotka pysyvät kyseisen tapahtuman ajan. Tapahtumat ovat nimeltään Winter wonderland (talviteema), summer games (kesäteema), the year of the rooster (kiinalainen uusivuosi) Halloween terror (Halloween teema), retribution (pelin sisäisen "tarinan" tapahtuma ja anniversary (pelin jokavuotinen juhlatapahtuma.


title: Overwatch

text:
Pelissä on 29 erilaista hahmoa, joilla jokaisella on oma erikoistaito ja "ultimate"-kyky.
Hahmot lajitellaan kolmeen ryhmään:


title: Overwatch

text: Pelaaja valitsee hahmonsa kentän alussa ja voi vaihtaa sitä halutessaan kamppailun aikana tukikohdassa (Arcade-peleissä tämä voi olla estetty).


title: Overwatch

text:
Pelin hahmoilla on oma tarinansa ja he tulevat eripuolilta maailmaa.
Overwatchissa on monta erilaista tasomääritystä:


title: Overwatch

text:
Pelaajan avatarin ympärillä oleva kaulus määräytyy tämän tason mukaan:
Peliä pelataan myös kilpailullisesti elektronisen urheilun tapahtumissa. Suomen elektronisen urheilun liitto on julkaissut pelin turnaussäännöt suomeksi ja englanniksi.


title: Overwatch

text: Suomen Overwatch-maajoukkue on selvittänyt tiensä vuonna 2018 marraskuussa pelattavaan maailmanmestaruusfinaaliin.


title: Overwatch

text: Metacritic-kerääjäsivustolla pelin Windows-versiolla on 91/100 pistettä.Peli ylitti 30 miljoonan rekisteröityneen pelaajan määrän huhtikuussa 2017. Vuonna 2018 peli on ylittänyt 40 miljoonaan pelaajan rajan.


title: Overwatch

text: Peli on Blizzardin kahdeksas miljardin dollarin myyntiin yltänyt peli.


title: Overwatch

text: Blizzard Entertainment on julkaissut useita tietokoneanimaatiolla luotuja trailereita ja hahmoesittelyjä, joissa kerrotaan enemmän Overwatch-pelin taustatarinaa ja hahmohistoriaa.


title: Overwatch

text: Blizzard oli kehittämässä Overwatch-pelin maailmaan sijoittuvaa sarjakuvaromaania, mutta kertoi hautaavansa projektin marraskuussa 2016.


title: Petri Kaivanto

text: Petri Kaivanto (s. 8. kesäkuuta 1968 Helsingin maalaiskunta) on suomalainen säveltäjä, sanoittaja, laulaja ja toimittaja. Hän on myös osallistunut politiikkaan ja ollut ehdolla kunnallisvaaleissa, eduskuntavaaleissa ja europarlamenttivaaleissa.


title: Petri Kaivanto

text: Kaivanto tuli valtakunnalliseen julkisuuteen MTV3:n "Levyraadin" vakiojäsenenä 1991–1992 ja MTV3:n "Ei itketä lauantaina" -musiikkiviihdeohjelman juontajana Anita Hirvosen kanssa. Tätä ennen hän oli jo työskennellyt paikallisradiossa Helsingissä, Tampereella ja Turussa, ja vuonna 1991 hän oli Suomen ensimmäisiä karaokejuontajia. Vuodesta 1999 hän työskenteli toimittajana lähinnä Yleisradion radiokanaville. Vuodesta 2006 vuoteen 2015 hän oli Populaarimusiikin museon Pomus.net -sivuston päätoimittaja.


title: Petri Kaivanto

text: Kaivanto on opiskellut Helsingin yliopistolla lähinnä italialaista filologiaa.


title: Petri Kaivanto

text: Soololevytysten lisäksi hänen sävellyksiään tai sanoituksiaan ovat levyttäneet mm. Pentti Hietanen, Tomi Metsäketo ja Anneli Saaristo. Hänen tunnetuimpia teoksiaan ovat mm. sävellykset "Nainen odottaa" (san. Sirkka-Liisa Sass), "Yö Caprilla" (Ada Negrin runon suom. Aale Tynni), italiankieliset sanoitukset "Ti aspetterò" (säv. Timo Forsström, suom. san. Jorma Toiviainen), "Sempre di più di te" (säv. Matti Puurtinen) ja vuoden 2006 euroviisukarsinnassa toiseksi sijoittunut "Eternamente Maria" (säv. Kisu Jernström, san. PK ja Arto Tamminen) sekä suomenkieliset sanoitukset "Tää yö" ("Con te partirò" säv. & san. Lucio Quarantotto ja Francesco Sartori) ja "Aina eilinen" ("Englishman in New York" säv. & san. Sting).


title: Petri Kaivanto

text: Kaivanto on säveltänyt kolme musikaalia: "Miau! Kissaooppera Kattilassa" (käsikirjoitus Pasi Toivanen, kantaesitys Cont'akti teatteri, Pori 2007), "Leyla ja Daniel" (käsikirjoitus Pasi Toivanen, kantaesitys Lahden kaupunginteatteri 2005) sekä "Pinokkio" (Carlo Collodin romaanin pohjalta dramatisoinut Pasi Toivanen, Pieksämäen Poleenin teatteri 1998).


title: Petri Kaivanto

text: 2004 Kaivanto kilpaili Suomen edustajana Romaniassa Kultainen Hirvi -festivaaleilla duona Milanan kanssa ja 1996 Kaisu Kärki edusti Suomea Kaivannon laululla "Sillat liekeissä" kansainvälisessä Makfest -laulukilpailussa Makedoniassa. Palkintoja: Hopeakuu-musikaalikilpailu (Lahden Kaupunginteatteri) 2004 ja 2002, Pilkkalaulun SM (Työväen Musiikkitapahtuma ja Yle TV1) 1990, Tapsan Tahdit -laulelmakilpailun sävellyspalkinto 1988.


title: Petri Kaivanto

text: Vuosina 1997–1999 Kaivanto oli Säveltäjäin tekijänoikeustoimisto Teosto ry.:n jakosääntötoimikunnan jäsen. Petri Kaivanto oli Nuorsuomalaisen puolueen sitoutumattomana ehdokkaana Euroopan Parlamentin vaaleissa ja kunnallisvaaleissa 1996 ja puolueen jäsenenä eduskuntavaaleissa 1999. Kaivanto oli Muutos 2011 -puolueen hallituksen jäsen ja Muutos 2011:n ehdokkaana vuoden 2011 eduskuntavaaleissa Helsingin vaalipiirissä.. Eduskuntavaaleissa 2015 hän oli Itsenäisyyspuolueen sitoutumaton ehdokas Uudenmaan vaalipiirissä ja vuoden 2017 kunnallisvaaleissa Perussuomalaisten ehdokas Uudenmaan vaalipiirissä.


title: Petri Kaivanto

text: Kaivanto määrittelee itsensä geolibertaariksi ja universaaliksi nationalistiksi.


title: Petri Kaivanto

text: Vuosina 1997–2005 Kaivanto oli Helsingin käräjäoikeuden lautamies. Vuodesta 2017 hän on Rooman Pohjoismaisen taiteilijayhdistys Circolo Scandinavon hallituksen varajäsen.


title: Petri Kaivanto

text: Puolisot: Johanna Kaivanto (o.s. Sairanen) 1992–2015, Claudia Pomares 2016–


title: Parsifal (ooppera)

text: Parsifal on Richard Wagnerin säveltämä kolminäytöksinen ooppera.


title: Parsifal (ooppera)

text: Wagnerin idea Parsifalista ajoittuu pitkäperjantaihin vuonna 1857. Libretto oli valmis 1870-luvun lopulla, ja hän sävelsi teoksen saman tien.


title: Parsifal (ooppera)

text: Wagner loi Parsifalista oman kertomuksensa, johon hän yhdisteli aineistoa kolmesta eri teoksesta. Ensimmäinen niistä oli Chrétien de Troyesin "Percival le Galois"'tai" Contes de Grail" (vuodelta 1190), toinen Wolfram von Eschenbachin. Kolmas oli 1300-luvulta oleva Mabinogion-niminen käsikirjoitus.


title: Parsifal (ooppera)

text: Kristikunnan arvoikkaimmat reliikit, Graalin malja ja Longinuksen keihäs ovat Graalin veljeskunnan hallussa. Longinus puhkaisi keihäällä Jeesuksen kyljen ristillä ja Josef Arimatialainen otti Graalin maljaan Jeesuksen veren.


title: Parsifal (ooppera)

text: Kuningas Titurel rakennutti Montsalvatin linnan vuoristoon maurien asuttaman Espanjan rajalle. Linnassa reliikkejä vartioi Graalin veljeskunta. Veljeskunnasta on häädetty pois Klingsor, joka vannoo saavansa keihään ja Graalin maljan itselleen. Klingsor rakentaa lähistölle oman linnansa maagisine puutarhoineen turmellakseen veljeskunnan ritareita.


title: Parsifal (ooppera)

text: Kundry viettelee Titurelin pojan Amfortasin maagisessa puutarhassa. Pyhä keihäs putoaa Amfortasin kädestä, haavoittaa häntä ja siirtyy Klingsorille.


title: Parsifal (ooppera)

text: Amfortasin haava ei parannu ja veljeskunnan toiminta lamaantuu. Graalin mystinen ääni ilmoittaa Amfortasille, että vain keihään kosketus voi parantaa haavan, ja että keihään saa takaisin vain ”myötätunnon avulla ymmärtävä puhdas houkka”.


title: Parsifal (ooppera)

text: Parsifalin hahmoissa on paljon symboliikkaa: Parsifal henkilöityy kristinuskoon ja Klingsor pakanuuteen. Kundry on naispuolinen Ahasverus – vaeltava juutalainen tai julma Herodias. Kundryn rooli on kaksijakoinen: hän etsii anteeksiantoa palvelemalla Graalin ritareita, mutta toisaalta Klingsor pystyy kirouksen avulla palauttamaan hänet koska tahansa maagiseen puutarhaan viettelijättäreksi. Edda-saagassa esiintyy Gundryggja-niminen valkyria, jonka nimeen Kundryn nimi viittaa.


title: Parsifal (ooppera)

text:
Parsifal on kolminäytöksinen "Bühnenweihfestspiel", eli juhlanäyttämöesitys (voidaan kääntää myös näyttämön vihkimisjuhlanäytökseksi). Richard Wagner sävelsi Parsifalin Bayreuthin Festspielhausia varten, ottaen tarkasti huomioon sen erinomaisen akustiikan. Alun perin Parsifalia oli lupa esittää vain Bayreuthissa; teoksella oli 30 vuoden esityskielto muualla. Muutamia yksityisesityksiä lukuun ottamatta ensimmäinen Bayreuthin ulkopuolinen esitys oli 24. joulukuuta 1903 Metropolitan Opera Housessa. Winifred Wagner yritti vaikuttaa Adolf Hitlerin kautta, jotta Bayreuther Festpielhaus saisi Parsifalin yksinoikeuden takaisin.
Kapellimestari – Hermann Levi
Max Mikorey ja Adolf von Hübbenet VORSPIEL


title: Parsifal (ooppera)

text: Parsifalin alkusoitto perustuu kolmeen koko teoksen läpi kuultavaan motiiviin: Ehtoollisen, Graalin ja Uskon Motiivit. Motiivien kautta Wagner peilaa Graalin veljeskunnan uskonnollisia velvollisuuksia ja Amfortaksen aiheuttamaa onnettomuutta.


title: Parsifal (ooppera)

text: I Näytös


title: Parsifal (ooppera)

text: Gurnemanz istuu suuren puun juurella kaksi nuorta ritaria mukanaan. Linnasta kuuluu ehtoollismusiikki, ja kaikki kolme polvistuvat. Riivattu nainen, Kundry, saapuu villisti ratsastaen ja ojentaa pienen kristallipullon Gurnemanzille annettavaksi Amfortakselle. Ritarit epäilevät Kundryn olevan ilkeä ja veljeskuntaa vastaan, mutta Gurnemaz keroo tämän auttaneen heitä suuresti – minkä Kundry itse kuitenkin kiistää.


title: Parsifal (ooppera)

text: Gurnemanz kertoo Pyhästä keihäästä O wunden-wundervoller heiliger Speer! (Ihmehavan pyhä keihäs) ja siihen liittyvästä historiasta. Amfortas tuodaan kylpemään. Gurnemanz kertoo Durich mitleid wissend, der reine Tor; harre sein' den ich erkor (myötätunnon avulla ymmärtävä puhdas houkka, odota sitä, jonka olen valinnut).


title: Parsifal (ooppera)

text: Lammelta kuuluu hälinää, jonka syyksi paljastuu ammuttu joutsen. Veljeskunnan pyhä eläin tuodaan nuolen lävistämänä Gurnemanzille, ja Parsifal seuraa ritarien ympäröimänä. Nuhtelujen jälkeen, Gurnemanzin vakuututtua Parsifalin viattomuudesta ja tietämättömyydestä hän kyselee kuka nuorukainen on. Parsifal ei tiedä nimeään eikä omaisiaan. Gurnemanz toivoo Parsifalin olevan kauan odotettu "puhdas houkka". Kundry kertoo Parsifalin isän Gamuretin kuolleen taistelussa ja hänen äitinsä Herzeleiden (Sydänsuru) kuolleen suruun. Parsifal on hyökätä Kundryn kimppuun kuultuaan äitinsä kuolemasta ja Gurnemaz joutuu torumaan häntä jälleen. Gurnemanz kutsuu Parsifalin seuraamaan Graalin paljastuksen pyhää toimitusta linnaan Wer ist der Gral? (Kuka on Graal?) kysyy tietämätön Parsifal.


title: Parsifal (ooppera)

text: Näyttämökuva vaihtuu välisoiton aikana temppeliksi. Saliin saapuu ritareita puoliympyrään. Amfortas kannetaan sisälle, ja palvelijat tuovat peitetyn Graalin temppelin keskelle.


title: Parsifal (ooppera)

text: Titurel pyytää Amfortasta suorittamaan pyhän tehtävän – paljastamaan Graalin. Amfortasta kiduttaa hänen syntinsä, ja hän kieltäytyy ensin, mutta lopulta hän paljastaa Graalin. Kirkas valonsäde osuu pyhään astiaan. Rituaali on ohi, kuningas kannettu pois ja ritarit poistuneet temppelistä. Gurnemanz kysyy: Weisst du, was du sahst? (Tiedätkö mitä näit?), Parsifal pudistaa päätään. Gurnemanz on pettynyt, koska Parsifal ei ollutkaan ' puhdas houkka' ja avaa oven ajaakseen Parsifalin tiehensä. Taivaallinen ääni toistaa "Durich mitleid wissend, der reine Tor".


title: Parsifal (ooppera)

text: II Näytös


title: Parsifal (ooppera)

text: Näytös alkaa Klingsorin, Lumouksen ja Katumuksen Motiiveilla. Klingsor tarkkailee ympäristöä ja kaikkea mikä lähestyy linnaa. Hän kutsuu kirouksen voimalla Kundryn luokseen. Kundry tietää tehtävänsä: hänen on tuhottava Parsifal. Klingsor seuraa Parsifalin ja omien ritariensa taistelua. Parsifal selviää voittajana. Seuraavaksi ansaksi Klingsor lähettää Kukkaistytöt. Hekään eivät onnistu, ja pian kuuluu Kundryn ääni: Parsifal! Weile! (Parsifal, odota). Vaellusvuosinaan kukaan ei ollut kutsunut häntä tällä unohtuneella nimellä. Kundry kertoo tarinan sekä Gamuretin että Herzeleiden kuolemista ja lopuksi painaa suudelman Parsifalin huulille. Suudelman vaikutus on päinvastainen kuin mitä Kundry halusi. Se tuo Parsifalille muistot Graalin linnasta, Amfortaksen haavan ja kärsimykset. Parsifal tuntee Amfortaksen kivun itsessään ja muistelee Graalia. Amfortas! – Die Wunde! – Die Wunde! (Amforta! – Haava! – Haava!)


title: Parsifal (ooppera)

text: Parsifal työntää Kundryn luotaan. Kundry yrittää saada Parsifalia pelastamaan itsensä omilla ehdoillaan ja kertoo kirouksensa syyn: hän nauroi nähdessään Kristuksen ristillä. Parsifal sanoo pystyvänsä pelastamaan, muttei sillä tavalla kuin Kundry haluaisi. Kundry pyytää viettämään hetken sylissään, mutta Parsifal torjuu yhä Kundryn.


title: Parsifal (ooppera)

text: Kundry raivoissaan kutsuu Klingsoria apuun. Klingsor ilmestyy linnan muurille Pyhä Keihäs kädessään ja sinkoaa sen Parsifaliin. Keihäs jää ilmaan Parsifalin yläpuolelle ja Parsifalin tehtyä ristinmerkin linna ja puutarha raunioituvat. Parsifal kutsuu Kundrya ja sanoo, mistä hänet löytää ja lähtee etsimään tietä Graalin linnaan. Nyt Parsifal tietää tehtävänsä ja velvollisuutensa.


title: Parsifal (ooppera)

text: III Näytös


title: Parsifal (ooppera)

text: Muutamia vuosia myöhemmin pitkäperjantaina Gurnemanz on edelleen vartiossa Graalin mailla. Kundry makaa maassa hänen vieressään ja näkee ensin lähestyvän mustan ritarin. Gurnemanzille tulija on pyhään paikkaan pyhänä päivänä tuleva aseellinen tunkeutuja. Ritari on hiljaa ja nyökkää vain Gurnemanzin kyselyihin ja istuutuu.


title: Parsifal (ooppera)

text: Ritari nousee, iskee kantamansa Pyhän Keihään maahan Gurnemanzin eteen ja riisuu varusteensa. Gurnemanz tunnistaa tulijan, ja hänen kasvoilleen tulee hämmästys ja liikutus tunnistaessaan myös aseen.


title: Parsifal (ooppera)

text: Gurnemanz kertoo Titurelin kuolleen ja sanoo, että Parsifalin täytyisi virkistäytyä pyhässä lähteessä. Kundry pesee Parsifalin jalat, voitelee ne ja lopuksi kuivattaa ne omilla hiuksillaan. Gurnemanz tyhjentää voidepullon sisällön Parsifalin päähän ja voitelee hänet Graalin ritareiden kuninkaaksi. Ensimmäisenä tehtävänään Parsifal ottaa lähteestä vettä ja kastaa sillä Kundryn sekä suutelee tätä kevyesti otsalle. Koko luomakunta on kauneimmillaan ja orkesterista soi Wagnerin kaunein säveltunnelataus, Pitkäperjantain Lumous.


title: Parsifal (ooppera)

text: Linnassa Titurelin paarit ovat katafalkilla Amfortaksen istuimen lähellä. Parsifal lähestyy Amfortasta hiljaa ja koskettaa haavaa Keihään terällä, ja haava parantuu. Parsifal paljastaa Graalin, ja se säteilee valoa kaikkialle. Parsifal siunaa ritarit Graalilla ja valkoisen kyyhkysen leijuessa hänen päänsä päällä. Kundry katsoo kiitollisena Parsifaliin ja kuolee anteeksiannettuna.


title: Lahnus

text: Lahnus on kaupunginosa Espoossa Pohjois-Espoon suurpiirissä.


title: Lahnus

text: Lahnuksessa on mitattu Suomen suurin vuorokauden sademäärä: 21. heinäkuuta 1944 Lahnuksessa satoi 198 millimetriä.


title: Lahnus

text: Lahnuksessa sijaitsee useita luonnonsuojelualueita: Tremanskärrin luonnonsuojelualue ja Luukin luonnonsuojelualue sekä osa Nuuksion kansallispuistosta.


title: Lahnus

text: Alueen suurimpia vesistöjä ovat Hauklampi, Hepolampi, Korpilampi, Käärlampi sekä Myllyjärvi. Alueen pohjoisosissa virtaa Nurmijärven rajalla Lepsämänjoki.


title: Lahnus

text: Lahnuksen kautta kulkevat seututie 120 (aiemmin valtatie 2), yhdystie 1324 Nurmijärven Klaukkalaan sekä paikallistie Röylään. Seututietä 120 pitkin on noin viiden kilometrin matka Kehä III:n risteykseen Vantaan puolelle ja noin 20 kilometrin matka Helsingin keskustaan.


title: Lahnus

text: Lahnukseen pääsee useilla busseilla, joista osa ajaa alueen läpi ja osa Vihdintietä pitkin.


title: Lahnus

text: Korpilammella alueella toimivat Vesipuisto Serena ja talvisin Serena Ski laskettelukeskus. Lisäksi alueella toimivat Hotelli Korpilampi sekä mökkimajoitusta.


title: Lahnus

text: Alueen kouluna toimii Luukin puolella sijaiseva Lahnuksen koulu, jossa opetetaan luokkia esikoulusta kuudenteen luokkaan.


title: Handu pumpulla

text: Handu pumpulla on vuonna 2005 tehty suomalainen 12-osainen televisiosarja, jossa stadin slangia puhuvat vanhakantaiset kaverukset Fjalle (Taneli Mäkelä) ja Veksi (Pirkka-Pekka Petelius) kulkevat Helsingissä ja joutuvat erilaisiin kommelluksiin. Sarja perustuu samojen tekijöiden "Kaverille ei jätetä" -sarjan jaksossa ”Mirri” esiintyneisiin hahmoihin. Sarjan jokaisessa jaksossa esiintyi joku sivuhahmo, joita esittivät muun muassa Tommi Korpela ja Rabbe Smedlund. Sarjassa nähtiin silloin tällöin myös kaksikon vaimot Brita ja Lissu. Sarjan ohjasi Mikko Kivinen, joka myös esiintyi yhdessä jaksossa.


title: Handu pumpulla

text: Sarjan nimi on stadin slangia ja tarkoittaa yleiskielellä ”Käsi sydämellä”. Fjallen ja Veksin vakiintuneena lausahduksena sarjassa on ”Pitää olla fiksusti”, jota he sanovat täysin tuntemattomille ihmisille, kun he tekevät jotain, mikä ei ole viisasta. Kaksikko usein myös päivittelee maailmanmenoa toteamalla esimerkiksi: ”Toista se oli ennen. Silloin oltiin fiksusti.”


title: Handu pumpulla

text: Nelonen on näyttänyt sarjaa vuosina 2005 ja 2008. Sarja oli tekstitetty suomeksi.


title: John Jenkins

text: John Jenkins (1592–1678) oli englantilainen säveltäjä. Hän myös soitti luuttua ja viola da gambaa.


title: John Jenkins

text: Jenkins syntyi puuseppä Henry Jenkinsin pojaksi Maidstonessa vuonna 1592. Jenkins soitti uransa alkuvaiheissa Kaarle I:n hovissa. Jenkins muutti Englannin sisällissodan aikana 1640-luvulla maaseudulle. Jenkins kuoli Kimberleyssäs, Norfolkissa vuonna 1678. Hän oli 86-vuotias.


title: John Jenkins

text: Jenkins sävelsi mm. musiikkia jousille.


title: Marin Marais

text: Marin Marais (31. toukokuuta 1656 Pariisi – 15. elokuuta 1728 Pariisi) oli ranskalainen säveltäjä ja viola da gamban soittaja. Hän opiskeli musiikkia Jean-Baptiste Lullyn ja Sainte-Colomben johdolla. Marais toimi vuodesta 1676 lähtien hovimuusikkona.


title: Marin Marais

text: Marais sävelsi pääasiassa musiikkia viola da gamballe. Hän julkaisi viisi kirjaa viola da gamba -kappaleita, sisältäen tanssisarjoja ja erilaisia karakterikappaleita. Niiden lisäksi Maraisin tuotantoon kuuluu muun muassa ooppera "Alcyone" vuodelta 1706.